title: Qayenin maanjäristys 1997

text: Ranska lähetti alueelle rahtikoneen, jossa oli huopia, telttoja, vaatteita ja ruokaa. Sveitsin viranomaiset puolestaan lähettivät pelastusryhmän ja ihmisten etsimiseen koulutettuja koiria. Useita tarvikkeita kuljettaneita lentokoneita Euroopasta ja Arabimaista saapui Mashadiin 14. toukokuuta. Yhdysvallat lupasi tarjota apua, jos Iran sitä pyytäisi. Brittiläinen pelastusryhmä International Rescue Corps yritti lähettää ryhmän alueelle, mutta Iranin hallitus ei myöntänyt tälle viisumia. Useat Persianlahden alueen maat lähettivät osanottonsa järistyksessä kuolleiden omaisille.


title: Qayenin maanjäristys 1997

text: Alueen vaikeakulkuisuuden vuoksi avun jakamisessa oli ongelmia, ja tiestön tuhoutumisen myötä apua jouduttiin osin jakamaan helikoptereilla.


title: Qayenin maanjäristys 1997

text: Pelastusoperaatio jatkui jonkin aikaa, mutta Iranin hallitus lopetti pelastustyöt 14. toukokuuta.


title: Bulldog

text: Bulldog tarkoittaa seuraavia


title: Tamias bulleri

text: Tamias bulleri eli Neotamias bulleri on maaoravien sukuun kuuluva jyrsijä, joka on kotoperäinen Meksikossa. Lajiin kohdistuu suuri uhka hävitä luonnosta. Nisäkäsnimistötoimikunta ehdotti lajin suomenkieliseksi nimeksi "meksikontikutakua".


title: Afanasjevon piiri

text: Afanasjevon piiri () on kunnallinen itsehallintoalue Kirovin alueella Venäjällä. Sen pinta-ala on 5156 neliökilometriä. Asukkaita on 14 600 henkeä (vuonna 2009).


title: Afanasjevon piiri

text: Afanasjevon piiri sijaitsee Kaman yläjuoksulla Kirovin alueen koillisosassa. Lännessä se rajoittuu Omutinskin ja pohjoisessa Ylä-Kaman piireihin, idässä Permin aluepiiriin ja etelässä Udmurtiaan. Pinta-alasta 88 % on metsää. Hyötykaivannaisiin kuuluvat hiekka, sora ja turve.


title: Afanasjevon piiri

text: Vuonna 1929 perustetun hallintopiirin nimenä oli aluksi "Zjuzdinon piiri". Vuonna 1935 siitä erotettiin "Biserovon piiri", joka vuonna 1955 liitettiin jälleen Zjuzdinon piiriin. Nykyisen nimensä piiri sai vuonna 1963.


title: Afanasjevon piiri

text: Piiriin kuuluu Afanasjevon kaupunkimainen taajama (kaupunkikunta) ja kuusi maalaiskuntaa: Biserovo, Bor, Gordino, Itšetovkiny, Lytka ja Pašino. Hallinnollinen keskus on Afanasjevo, josta on 251 kilometriä alueen pääkaupunkiin Kiroviin.


title: Afanasjevon piiri

text: Seudulla asuu Zjuzdinin komeina tunnettu komipermjakkiryhmä, joka on 1900-luvun aikana nopeasti sulautunut venäläisiin. Vuonna 2002 komipermjakkeja laskettiin olevan 351 henkeä. Kaupunkiväestön osuus on 23,2 %.


title: Afanasjevon piiri

text: Pääelinkeinoja ovat maatalous ja metsäteollisuus. Lisäksi on pienimuotoista elintarviketeollisuutta.


title: Afanasjevon piiri

text: Nähtävyyksiin kuuluvat osittain säilyneet Kuvakušin vanhauskoinen sekä Savintsyn ja Afanasjevon ortodoksiset kirkot. Paikallislehtenä ilmestyy "Prizyv" (”Kutsu”).


title: Afanasjevo

text: Afanasjevo (; aikaisemmin "Zjuzdino", Зюздино) on kaupunkimainen taajama, kaupunkikunta ja Afanasjevon piirin hallinnollinen keskus Kirovin alueella Venäjällä. Se sijaitsee Kaman rannalla 251 kilometriä Kirovista itään. Asukkaita on 3 400 henkeä (vuonna 2009).


title: Afanasjevo

text: Paikkakunta mainitaan ensimmäisen kerran vuonna 1607 nimellä Zjuzdinon pogosta. Nykyinen nimitys perustuu Athanasios Aleksandrialaiselle omistettuun kirkkoon. Kaupunkimaisen taajaman statuksen Afanasjevo sai vuonna 1966.


title: Afanasjevo

text: Afanasjevossa toimii metsäteollisuusyritys. Taajamassa on keskikoulu, musiikkikoulu, lasten luomistyön keskus, kirjasto, pankki, posti ja poliklinikka. Paikallislehtenä ilmestyy "Prizyv" (”Kutsu”).


title: Tamias canipes

text: Tamias canipes eli Neotamias canipes on maaoravien sukuun kuuluva jyrsijä. Se on kotoperäinen New Mexicon ja Texasin osavaltiossa, Yhdysvalloissa. Sen luonnollinenmukainen elinympäristö on lauhkeat metsät. Nisäkäsnimistötoimikunta ehdotti lajin suomenkieliseksi nimeksi "harmaajalkatikutakua".


title: Zjuzdinin komit

text: Zjuzdinin komit ovat Venäjällä Kirovin alueen Afanasjevon piirissä asuva komipermjakkiryhmä. Sen nimitys perustuu Kaman sivujokeen Sjuzvaan. Komipermjakin kieleen kuuluva Zjuzdinin murre muodostaa siirtymämurteen komipermjakin ja komisyrjäänin välillä.


title: Zjuzdinin komit

text: Seudulta tehdyt arkeologiset löydöt edustavat komipermjakkien 900–1300-lukujen Rodanovon kulttuuria. Perimätiedon mukaan asukkaat ovat paenneet Stroganoveja Gainyn seudulta 1500–1600-luvuilla. Myöhemmin Zjuzdinin komit elivät erillään muista komiryhmistä läheisessä yhteydessä alueen venäläiseen väestöön.


title: Zjuzdinin komit

text: Neuvostoliiton vuoden 1926 väestönlaskennan mukaan Zjuzdinin komeja oli 10 200 henkeä, mutta sen jälkeen he ovat nopeasti sulautuneet venäläisiin. Vuoden 1989 väestönlaskennan mukaan Afanasjevon piirissä oli enää 318 komipermjakkia. Vuonna 2002 heitä rekisteröitiin 351 henkeä. Komipermjakin kieltä puhuu nykyään vain vanhin sukupolvi sekä osa keski-ikäisistä. Suuriin osa puhujista asuu Pašinon, Iljušin ja Moskovskajan kylissä.


title: Zjuzdinin komit

text: Zjuzdinin komien perinteinen elinkeino on maanviljely. Sen lisäksi he harjoittivat metsästystä ja kalastusta ja kävivät ansiotöissä tehtailla. Neuvostoaikana suuren merkityksen saivat metsätyöt. Ortodoksien lisäksi ryhmään kuuluu myös vanhauskoisia.


title: Tamias cinereicollis

text: Tamias cinereicollis tai Neotamias cinereicollis on maaoravien sukuun kuuluva jyrsijä. Se on kotoperäinen Arizonan ja New Mexicon osavaltiossa, Yhdysvalloissa.


title: Tamias dorsalis

text: Tamias dorsalis tai Neotamias dorsalis on pienikokoinen maaoravien sukuun kuuluva jyrsijä.


title: Tamias durangae

text: Tamias durangae tai Neotamias durangae on maaoravien sukuun kuuluva jyrsijä, joka on kotoperäinen Meksikossa.


title: Tamias merriami

text: Tamias merriami tai Neotamias merriami on maaoravien sukuun kuuluva jyrsijä, joka elää eteläisessä Kalifornian osavaltiossa Yhdysvalloissa sekä pienehköllä alueella pohjoisessa Baja Californian osavaltiossa Meksikossa.


title: KHL Medveščak Zagreb

text: KHL Medveščak Zagreb on kroatialainen jääkiekkojoukkue, jonka kotikaupunki on maan pääkaupunki Zagreb. Joukkue pelaa Itävallan pääsarjassa Erste Bank Eishockey Ligassa.


title: KHL Medveščak Zagreb

text: KHL Medveščak Zagreb pelasi perustamisvuodesta 1961 Jugoslavian liigassa vuoteen 1991 asti, jolloin Jugoslavia hajosi ja Kroatia itsenäistyi. Nykyään joukkue pelaa Itävallan monikansillisessa Erste Bank Eishockey Ligassa. KHL Medveščak Zagreb on pelannut siitä asti Kroatian pääsarjaa, Prvenstvo Hrvatske u hokeju na ledua. Joukkue pelasi vuosina 2007–2009 myös Slovenian liigaa ja vuodet 2009-2013 KHL Medveščak Zagreb pelasi Itävallan Österreichische Eishockey-Ligassa. Kaudelle 2013-2014 joukkue liittyi KHL-liigaan. Joukkueen taival KHL-liigassa päättyi kaudella 2016-2017.


title: Jazvan komit

text: Jazvan komit ovat Venäjällä Permin aluepiirin Krasnovišerskin piirissä asuva komiryhmä. Sen nimitys perustuu seudulla virtaavaan Jazva-jokeen. Eräiden tutkijoiden mukaan Jazvan komit kuuluvat komipermjakeihin, toisten mielestä he muodostavat erillisen komiryhmän. Jazvan komia on pidetty komipermjakin murteena, mutta myös itsenäisenä komin päämurteena.


title: Jazvan komit

text: Ryhmän kehitys on alkanut Kaman, Višeran ja Kolvan välisellä alueella. Venäläisten saapuessa osa väestöstä muutti Jazvan yläjuoksulle, jossa he eristäytyneinä säilyttivät kielensä ja kansallisen identiteettinsä. 1700-luvulta lähtien ryhmän säilymistä edisti Jazvan komien omaksuma vanhauskoisuus, jolla on edelleen suuri merkitys. Perinteinen elinkeino on maanviljely, jonka rinnalla harjoitettiin metsästystä ja kalastusta.


title: Jazvan komit

text: Vuoden 1926 väestönlaskennan mukaan seudulla asui 3163 permjakin kielen puhujaa. Myöhemmissä väestönlaskennoissa Jazvan komit rekisteröitiin venäläisiksi. 1950-luvulla heitä arvioitiin olleen 4 000 ja 1990-luvun alussa noin 2 000 henkeä. Vuoden 2002 väestönlaskennassa Krasnovišerskin piirissä rekisteröitiin 198 komipermjakkia ja 688 komia.


title: Jazvan komit

text: Jazvan komien kieltä ja kulttuuria on viime aikoina ryhdytty elvyttämään. 2000-luvulla Krasnovišerskin piiriin perustettiin kansallinen kulttuuriseura. Samaan aikaan ilmestyi paikallisella murteella laadittu aapinen.


title: Tamias obscurus

text: Tamias obscurus tai Neotamias obscurus on maaoravien sukuun kuuluva jyrsijä, joka elää eteläisessä Kalifornian osavaltiossa Yhdysvalloissa sekä Baja Californian osavaltiossa Meksikossa.


title: Gorgoneion

text: Gorgoneion () oli alun perin Antiikin Kreikassa pahan karkottamiseen käytetty symboli. Symbolissa oli Gorgotin pää ja se liitettiin Zeukseen ja Atheneen, joiden molempien sanotaan käyttäneen symbolia. Se oli suosittu myös kuninkaallisissa aigiksissa ja se on nähtävissä muun muassa Aleksanteri-mosaiikissa.


title: Gorgoneion

text: Homeros viittaa Gorgotiin neljästi. Jokaisella kerralla hän mainitsee vain pään, mutta ei mitään hahmon ruumiista. Jane Ellen Harrison huomauttaa, että "Meduusa on pää, ei mitään muuta... naamio, johon ruumis liitettiin jälkikäteen". Viidennelle vuosisadalle eaa saakka pää oli hyvin ruma, ja siihen oli piirretty ulostyöntyvä kieli, torahampaat, korkeat poskipäät, silmät tuijottivat katsojaan ja käärmeitä kiemurteli pään ympärillä.


title: Gorgoneion

text: Suoraan eteenpäin suuntautuva katse oli hyvin harvinainen antiikin Kreikan taiteessa. Joissain tapauksissa hahmolle piirrettiin parta, joka antoi sille hieman Dionysosta muistuttavan ulkoasun orgastisena jumalana.


title: Gorgoneion

text: Myöhemmältä ajalta säilyneet hahmot ovat huomattavasti vähemmän groteskeja. Hahmo oli menettänyt torahampaansa ja käärmeet olivat muuttuneet tyylitellyimmiksi. Hellenistiseltä ajalta säilynyt marmoripatsas Medusa Rondanini kuvaa Gorgotin muodonmuutoksen kauniiksi naiseksi.


title: Gorgoneion

text: Gorgoneion ilmestyy ensimmäisen kerran kreikkalaisessa taiteessa 8. vuosisadan alussa eaa. Yksi varhaisimmista säilyneistä hahmoista on elektrumkolikossa, joka löydettiin Pariumin kaupungin kaivauksissa. Myös Tirynsistä on löydetty samalta ajalta olevia hahmoja. Knossoksen palatsista on löydetty 1500-luvulta eaa oleva, Gorgoneionia muistuttava hahmo. Marija Gimbutasin mukaan gorgoneionin historia ulottuu ainakin ajalle 6000 eaa.


title: Gorgoneion

text: 6. vuosisdalla gorgoneionit olivat hyvin yleisiä kreikkalaisissa temppeleissä, erityisesti Korintissa ja sen ympäristössä. Sisiliassa gorgoneioneita on piirretty päätykolmioihin. Noin 500 eaa niiden käyttö temppeleissä päättyi, mutta vielä seuraavalla vuosisadalla niitä käytettiin pienemmissä rakennuksissa.


title: Gorgoneion

text: Temppeleiden lisäksi hahmo esiintyi vaatteissa astioissa, aseissa ja kolikoissa eri puolilla Välimerta. Kolikoita, joissa Gorgot esiintyi lyötiin 37 kaupungissa. Mosaiikkilattioissa Gorgoneion oli yleensä kunnyksen lähellä ikään kuin suojelemassa tunkeilijoilta.


title: Gorgoneion

text: Hahmo säilyi suosittuna myös kristinuskon aikana, erityisesti Bysantin valtakunnassa ja sen käyttö elpyi Italian renessanssin myötä. Viime aikoina Gianni Versace on käyttänyt hahmoa logona.


title: Gorgoneion

text: Gimbutasin mukaan gorgoneion edusti Äitijumalatar-kultin "dynaamisen elinvoimaan" liittyviä elementtejä. Hän määritteli gorgoneionin eurooppalaiseksi hahmoksi. Jane Ellen Harrison taas katsoo, että useissa primitiivisissä kulttuureissa on käytetty samankaltaisia hahmoja pelottelemalla estämään kantajaa tekemästä pahoja asioita.


title: Spice

text: Spice tai SPICE voi tarkoittaa ainakin seuraavia:


title: Tamias ochrogenys

text: Tamias ochrogenys on maaoravien sukuun kuuluva jyrsijä, joka esiintyy kotoperäisenä rannikkoalueiden lähettyvillä eteläisessä Kaliforniassa, Yhdysvalloissa.


title: Tamias palmeri

text: Tamias palmeri tai Neotamias palmeri on maaoravien sukuun kuuluva jyrsijälaji, joka elää ainoastaan Spring Mountains-vuorilla, Clarkin piirikunnassa, Nevadan osavaltiossa, Yhdysvalloissa. Sen luonnonmukaista elinympäristöä ovat lauhkeat metsät. Lajiin kohdistuu erittäin suuri uhka hävitä luonnosta.


title: Spice (ohjelmointikieli)

text: Spice on Common Lispin kaltainen syntaksiltaan ALGOL:ia muistuttava ohjelmointikieli, jonka tarkoitus on tehdä XML:stä nopeampi prosessoida. Siinä on epätavallinen lähestymistapa dynaamisen vs. staattiseen tyypitykseen ja se tukee dynaamista ja optionaalista staattista tyypitystä.


title: Tamias panamintinus

text: Tamias panamintinus on maaoravien sukuun kuuluva jyrsijä, joka esiintyy kotoperäisenä kaakkoisen Kalifornian ja lounaisen Nevadan vuoristoalueilla, Yhdysvalloissa.


title: Pitkäkorvamaaorava

text: Pitkäkorvamaaorava ("Tamias quadrimaculatus") on maaoravien sukuun kuuluva jyrsijä, joka esiintyy kotoperäisenä Sierra Nevadan vuorilla Kalifornian ja Nevadan osavaltioissa, Yhdysvalloissa.


title: Kerubi Stadion

text: Mehtimäen pesäpallostadion, joka tunnetaan paikallisittain myös takakenttänä ja nykyisen sponsorisopimuksen myötä Kerubi Stadionina on Joensuun Mehtimäen alueella sijaitseva pesäpallostadion. Miesten Superpesis-joukkue Joensuun Maila pelaa kentällä kotiottelunsa. Syksyllä 2017 katsomot purettiin, ympäröivää metsää kaadettiin ja kenttä rakennettiin uudelleen nykyaikaiseksi pesäpallostadioniksi katettuine katsomoineen. Uusi stadion avattiin toukokuussa 2018.


title: Kerubi Stadion

text: Takakenttä toimi 2000-luvun alkuun asti talvisin luistinratana. Pikaluisteluratana ja jääpallo-otteluiden (JoPS, JMP, Champion) paikkana se oli 1980-luvun alkuun saakka. Tammikuussa 1975 Suomi ja Neuvostoliitto pelasivat 21-vuotiaiden nuorten jääpallomaaottelun takakentällä.


title: Kerubi Stadion

text: Hiekkatekonurmi stadionille tehtiin vuonna 2004, kun Joensuun Maila nousi Superpesikseen.


title: Kerubi Stadion

text: Pesäpallostadion uusittiin kokonaan kaudeksi 2010, kun stadionille vaihdettiin noin tuhat kuppi-istuinta ja kaksi pääkatsomoa rakennettiin lähes uudestaan. Katsomotilojen kunnostus maksoi 30 000-40 000 euroa, ja sen kustannukset jaettiin Joensuun Mailan, sponsoreiden ja Joensuun kaupungin kesken. Joensuun Maila sai myös oikeuden stadionin nimen myymiseen, jonka jälkeen tehtiin viisivuotinen sopimus nimelle Telekarelia Areena


title: Tamias quadrivittatus

text: Tamias quadrivittatus on maaoravien sukuun kuuluva jyrsijä, joka on kotoperäinen Coloradon, Utahin, Arizonan sekä New Mexicon osavaltioissa, Yhdysvalloissa.


title: Dean Andrews

text: Dean Andrews (s. 1963 Rotherham) on brittiläinen näyttelijä. Hänet tunnetaan parhaiten DC Ray Carlingin roolista televisiosarjassa "Life on Mars" ja hän jatkoi samassa roolissa myös spin-off-sarjassa "Ashes to Ashes". Andrews on myös esiintynyt esimerkiksi televisiosarjoissa "Viimeinen tango Halifaxissa" ja "Being Eileen".


title: Punahäntämaaorava

text: Punahäntämaaorava ("Tamias ruficaudus" tai "Neotamias ruficaudus") on maaoravien sukuun kuuluva jyrsijä, joka elää Albertan ja Brittiläisen Kolumbian provinsseissa Kanadassa sekä Montanan, Idahon ja Washingtonin osavaltioissa Yhdysvalloissa.


title: Elättikäärme

text: Elättikäärmeet olivat kesyjä käärmeitä, joita pidettiin maalaistaloissa lemmikkeinä ja joilla uskottiin olevan myös yliluonnollisia kykyjä.


title: Elättikäärme

text: Suomalaisissa lähteissä on 1600-luvulta alkaen kertomuksia rantakäärmeiden ("Natrix natrix") pitämisestä elättikäärmeinä. Niiden katsottiin suojelevan tai ylläpitävän talon menestystä niin kuin haltian tai suvun vainajien. Elättikäärmeen vastuualueena oli erityisesti karjan hyvinvointi, mutta se oli myös talon yliluonnollinen vartija. Muita nimiä olivat suojelus-, lyylitys-, aljo-, asuma-, juotto-, syöttö-, uhri-, piimä-, vaalima- ja haltiakäärme sekä maitomato ja maitotoukka. Asuinpaikan mukaan sitä kutsuttiin koti-, tontti-, läävä-, navetta-, kartano- ja tarhakäärmeeksi, joista jälkimmäinen nimitys on yhä yleisesti käytössä. Kesy rantakäärme asusti tuvassa uunin tai lattian alla, karjasuojassa, navetassa, hevostallissa tai saunassa.


title: Elättikäärme

text: Jotta talo menestyisi ja karja voisi hyvin, uhrattiin elättikäärmeelle osa talon antimista, kuten vastalypsetyn lehmän maitoa, jota kaadettiin lypsyltä tultaessa käärmeen omaan kuppiin. Oli tärkeää, että maitoa annettiin ensimmäisenä juuri käärmeelle. Elättikäärmeillä uskottiin olevan kohtalonyhteys talon karjaan, erityisesti lehmiin. Kun käärmeitä kohdeltiin hyvin ja ruokittiin maidolla, karja menestyi ja antoi paljon maitoa. Jos käärme tapettiin tai sen ruokintaa laiminlyötiin, talosta meni maito- tai voionni, jokin kotieläimistä kuoli tai lehmät alkoivat lypsää verta. Usein elättikäärmeillä on kerrottu olleen voimakas yliluonnollinen side ruokkijaansa, emäntään tai isäntään. Jos käärme tuolloin tapettiin, talon emäntä tai isäntä sairastui vakavasti, tai jopa kuoli. Käärme on edustanut karjasuojan tai talon haltiaa, tai talon maan yliluonnollista vartijaa.


title: Elättikäärme

text: Elättikäärmeitä saattoi olla useita ja joidenkin talojen elättikäärmeillä oli omat kutsumanimensä, kuten muillakin kotieläimillä, ja kutsumahuutonsa, joilla ne saatiin tulemaan esiin. Juvalla käärmeitä kutsuttiin rakennuksen alta maitokupille huutamalla: ”Kuoso kuoso!” ja Hartolassa: ”Matoset, matoset, tulkoa syömää!” . Joutsenossa puolestaan käärmeitä kutsuttiin syömään huutaen ”Tittir litlit, tittir litlit!”, Räisälässä ”Listoo listoo!”, Suomenniemellä: ”Rissa, rissa, rissa!” ja Valkealassa: ”Miisu, Maisu maijolle!”.


title: Elättikäärme

text: Kertomuksia Lauri Simonsuurin kirjasta "Myytillisiä tarinoita":


title: Elättikäärme

text: Martti Haavion kirjassa "Suomalaiset kodinhaltijat" kerrotaan:


title: Elättikäärme

text: Suomalaisen aineiston mukaan elättikäärmeitä ovat pitäneet Länsi-Suomessa talonemännät ja -isännät tai yleensä talonväki (Satakunta, Uusimaa, Häme, Etelä-Savo), Itä-Suomessa ja Karjalassa (Etelä-Karjala, Pohjois-Savo, Keski-Suomi) tietäjät ja parantajat.


title: Elättikäärme

text: Elättikäärmeiden pitämisellä oli myös käytännön syitä, sillä ne karkottivat pihapiiristä jyrsijät ja muut vahinkoeläimet. Rantakäärmeet hyötyivät ihmisestä munimalla navettojen lämpöä kehittäviin lantatunkioihin. Nykyään lantatunkiot ovat lähes hävinneet, mikä on aiheuttanut rantakäärmeen taantumisen sisämaassa.


title: Elättikäärme

text: Kristillisen ajattelun, jossa käärmeellä on pahuuden symbolin rooli, saadessa alaa käärmeen elättäjiä alettiin yhä kasvavassa määrin pitää noituuteen taipuvaisina. Niinpä elättikäärmeet ovat eläneet jo pitkään vain tarinoissa.


title: Elättikäärme

text: Suomalaiselle traditiolle löytyy vastineita niin Skandinaviasta, Venäjältä kuin Baltian maistakin. Ruotsissa vanhimmat tiedot kotikäärmeistä ovat 1500-luvulta ja niihin liittyvä perinne on hyvin samantapaista kuin Suomessa. Vanhoja kuvauksia elättikäärmeistä on erityisesti Liettuasta, jossa rantakäärmettä on kunnioitettu tuhansia vuosia eräänlaisena auringon ilmenemismuotona maan päällä. Tämä on helppo käsittää, sillä rantakäärmeen elintavat ja ulkonäkö yhdistyvät tavalla, joka antaa aihetta ylimaalliseen alkuperään. Rantakäärme liikkuu yleensä veden läheisyydessä. Toisaalta se tarvitsee lämpöä, ja niskassa olevat keltaisen värin laikut on helppo tulkita auringon tunnuksiksi. Suuren pesueen muniva ja nahkansa luomaan kykenevä rantakäärme yhdistettiin luonnon ja elämän uusiutumiseen, jolloin se on talonpoikaisyhteisössä voitu liittää myös vuodenkiertoon ja kasvun uusiutumiseen.


title: Elättikäärme

text: 1200-luvun yhdistynyt Suur-Liettua joutui omaksumaan taistelujen jälkeen roomalaiskatolisen kirkon uskonopit. Katolisuus tavallaan sulautti rantakäärmeen kunnioituksen omiin näkemyksiinsä. Vielä nykyään voi näet liettualaisissa kirkkorakennuksissa nähdä ristejä, jotka rakentuvat tyylitellyistä rantakäärmeistä ja käärmekoristeita vanhojen talojen ikkunanpielissä. Liettuan kielessä rantakäärmettä tarkoittava sana "žaltys" tarkoittaa myös kodin henkeä tai haltijaa. On esitetty, että myös suomen kielen haltija-sana olisi balttilainen laina ja pohjautuisi sanaan, joka on nykyliettuassa muodossa "žaltys", tarhakäärme. Mielenkiintoinen on liettualainen uskomus "Uždeg žalčiui žvakę, o susirinks žalčiai", "Sytytä tarhakäärmeelle kynttilä, niin kokoontuvat tarhakäärmeet". Vanhan tarhakäärmeen kuoltua liettualaiset ottivat talteen sen rasvan ja valoivat siitä kynttilän. Jonkin vaaran uhatessa sytytettiin kynttilä ja uskottiin, että käärmeet, kuningas etunenässä, kiiruhtavat paikalle apuun.


title: Elättikäärme

text: Liettualaisissa 1400-luvun lähteissä elättikäärmeiden pitämistä on kuvattu kultiksi, jossa käärmeet olisivat olleet todellisia kotijumalia, joita päivittäin palvottiin. Sellaisen käärmekultin historiallisia lähteitä on mahdollista seurata aina antiikin Kreikkaan ja Roomaan (esimerkkeinä pensaskäärmeet Asklepioksen temppeleissä), tai Aasiaan, jossa käärmeiden pitäminen yliluonnollisena olentona on tavallista useiden kansojen uskonnollisissa käsityksissä vielä nykyäänkin . Käärmeisiin on aina liitetty jotakin väkevää ja pelottavaa, mikä on tehnyt niistä tehokkaan vastavoiman pahan aikomuksille , ja ne on yleismaailmallisesti liitetty luonnon ja elämän uusiutumiseen . Suomalainen elättikäärmeperinne saattaa olla samaa alkuperää kuin sen vastine Liettuassa, joskin meillä käärmeuskomusten taustalla on Matti Sarmelan mukaan vaikuttanut šamanismi ja vainajakultti. Suojeluseläimenä käärme oli assosioitunut erityisesti uhripuihin ja maanhaltiaan.


title: Andrew Tiernan

text: Andrew James Tiernan (s. 30. marraskuuta 1965) on brittiläinen näyttelijä.


title: SERVIS

text: SERVIS (Space Environment Reliability Verification Integrated System) on sarja japanilaisia satelliitteja, joissa testataan ns. kaupallisten komponenttien (COTS) käytettävyyttä avaruudessa.


title: SERVIS

text: Satelliittien kehitystyön ja rakentamisen rahoittivat Japanin talousministeriö (Ministry of Economy, Trade and Industry eli METI) NODO-teknologiankehitysorganisaatio (Organization for New Energy and Industrial Technologies Development ja Institute for Unmanned Space Experiment Free Flyer.


title: SERVIS

text: Satelliitit painavat 980 kg ja lentävät aurinkosynkroonisilla radoilla. Mitsubishi Electric rakensi ne.


title: SERVIS

text: SERVIS 1 laukaistiin avaruuteen 30. lokakuuta 2003 venäläisellä Rockot-KM-kantoraketilla Plesetskin kosmodromilta. SERVIS 2 laukaistiin 2. kesäkuuta 2010.


title: Tamias rufus

text: Tamias rufus tai Neotamias rufus on pienikokoinen maaoravien sukuun kuuluva jyrsijä, joka elää Coloradon, Utahin sekä Arizonan osavaltioissa, Yhdysvaltojen lounaisosassa. Laji ryhmiteltiin aikaisemmin samaksi lajiksi "Tamias quadrivittatus" -lajin kanssa.


title: Tamias senex

text: Tamias senex eli Neotamias senex on maaoravien sukuun kuuluva oravalaji, joka elää kotoperäisenä Yhdysvalloissa.


title: Jason O’Mara

text: Jason O’Mara (s. 6. elokuuta 1972) on irlantilainen näyttelijä, joka on näytellyt muun muassa yhdysvaltalaisissa televisiosarjoissa "In Justice", "Life on Mars", "Terra Nova" ja "Vegas".


title: President’s Trophy (Suomi)

text: President’s Trophy on jääkiekkoliiton kunniapuheenjohtajan Kai Hietarinnan lahjoittama erikoispalkinto, joka myönnetään jääkiekon parissa ansiokkaasti vaikuttaneelle henkilölle.


title: Tamias siskiyou

text: Tamias siskiyou tai Neotamias siskiyou on maaoravien sukuun kuuluva jyrsijä, joka on kotoperäinen Kalifornian osavaltion pohjoisosassa ja Oregonin osavaltion keskiosassa Yhdysvalloissa.


title: Tamias sonomae

text: Tamias sonomae tai Neotamias sonomae on maaoravien sukuun kuuluva jyrsijä, joka on kotoperäinen Kalifornian osavaltion luoteisosassa Yhdysvalloissa.


title: Tamias speciosus

text: Tamias speciosus tai Neotamias speciosus on maaoravien sukuun kuuluva jyrsijä, joka elää Kalifornian osavaltiossa Yhdysvalloissa.


title: Tamias umbrinus

text: Tamias umbrinus tai Neotamias umbrinus on maaoravien sukuun kuuluva jyrsijä, joka on kotoperäinen Yhdysvalloissa.


title: Liettuan kuningaskunta (1918)

text: Liettuan kuningaskunta () oli lyhytaikainen perustuslaillinen monarkia, joka syntyi ensimmäisen maailmansodan jälkeen Liettuan ollessa Saksan keisarikunnan alaisuudessa. Liettuan neuvosto julisti Liettuan itsenäiseksi 16. helmikuuta 1918, muttei pystynyt luomaan toimivaa hallitusta maassa olleiden saksalaisten joukkojen läsnäolon johdosta. Saksa antoi lukuisia ehdotuksia neuvostolle Liettuan liittämisestä Saksaan tai Preussiin. Liettualaiset vastustivat tätä perustamalla oman kuningaskuntansa. 4. kesäkuuta 1918 liettualaiset tarjosivat kuningaskunnan valtaistuinta saksalaiselle Urachin herttualle Wilhelmille. Hän hyväksyi tarjouksen 11. heinäkuuta 1918 ja otti itselleen hallitsijanimen Mindaugas II. Hän ei kuitenkaan koskaan vieraillut Liettuassa. Wilhelmin hyväksyminen kuninkaaksi aiheutti kiistaa Liettuan neuvostossa ja jakoi sen kahtia. Ennen Saksan antautumista 11. marraskuuta 1918 Wilhelm luopui kruunusta 2. marraskuuta 1918. Kuningaskunnan jälkeen Liettuasta tuli tasavalta.


title: Your Funeral... My Trial

text: Your Funeral... My Trial on Nick Cave and the Bad Seedsin neljäs albumi, joka julkaistiin vuonna 1986. Levy on julkaistu CD -versiona ja kahtena 12" LP -levynä.


title: Your Funeral... My Trial

text: Kaikki kappaleet ovat Nick Caven kirjoittamia jos muuta ei ole mainittu.


title: Your Funeral... My Trial

text: A-puoli


title: Your Funeral... My Trial

text: B-puoli


title: Your Funeral... My Trial

text: C-Puoli


title: Your Funeral... My Trial

text: D-puoli


title: Asyut

text: Asyut () on noin 400 000 asukkaan kaupunki Niili-joen varrella, Egyptissä. Kaupungin läheisyydessä sijaitsee myös antiikin aikainen Asyutin kaupunki.


title: Oravamaiset jyrsijät

text: Oravamaiset jyrsijät ("Sciuromorpha") on yksi jyrsijöiden lahkon alalahkoista. Se käsittää kolme heimoa, oravat ("Sciuridae"), unikeot ("Gliridae") ja vuorimajavat ("Aplodontidae"). Näkemykset alalahkon koostumuksesta ovat kuitenkin olleet epävakaat; aiemmin siihen on luettu mm. majavat ja taskurotat.


title: Jón Gnarr

text: Jón Gnarr Kristinsson (alun perin "Jón Gunnar Kristinsson", 2. tammikuuta 1967 Reykjavík, Islanti) on islantilainen koomikko, näyttelijä ja poliitikko. Gnarr oli Reykjavíkin pormestari 2010-2014. Hän muutti virallisesti toisen etunimensä Gunnarin äitinsä hänestä lapsena käyttämään muotoon Gnarr vuonna 2005. Hän on naimisissa Jóhanna "Jóga" Jóhannsdóttirin kanssa, ja heillä on viisi lasta.


title: Jón Gnarr

text:
Jón Gnarr on koomikkokaksikko Tvíhöfðin entinen jäsen, joka on esiintynyt kahdessa suositussa stand-up-koomikkoshow'ssa kotimaassaan. Hän myös isännöi televisio-show Gnarrenburgia puolen vuoden ajan. Suomessa Yleisradion FST5-kanava esitti Yövuorossa-televisio-ohjelman, jossa Jón Gnarr esittää huoltoaseman vuoropäällikköä.
FST5 esitti myös jatkosarjat Päivävuorossa ja Vankilavuorossa sekä pitkän elokuvan "Herra Bjarnfreðarson".


title: Jón Gnarr

text: Jón Gnarr on toiminut "Besti flokkurinin" ("Paras puolue") johtohahmona. Puolue on perustettu protestiksi Islannin poliitikkoja ja pankkeja vastaan, jotka heidän mukaansa ovat tuhonneet maan talouden. Puolue hakee politiikan siivousta ja keskittymistä ympäristöasioihin. Jón Gnarrin johdolla puolue voitti Reykjavíkin paikallisvaalit 30. toukokuuta 2010 saatuaan 34,7 % annetuista äänistä, mitä Reykjavíkin yliopiston valtiotieteen professori Olafur Hardarsson pitää maan historiassa ennennäkemättömänä ilmiönä.


title: Arbi Zouaoui

text: Arbi Zouaoui on tunisialainen jalkapallovalmentaja. Hänen nuorempi veljensä Youssef Zouaoui on myös jalkapallovalmentaja.


title: Arbi Zouaoui

text: Zouaoui aloitti valmentamisen 1970-luvulla CA Bizertinissa ensimmäisellä kaudellaan joukkue sijoittui neljänneksi ja seuraavalla kuudenneksi. Kauden jälkeen hänet palkattiin SA Menzel Bourguiban peräsimeen kaudella 1973–1974. Zouaoui onnistui nostamaan seuran Tunisian pääsarjaan, mutta se putosi saman tien alasarjaan kaudella 1974–1975. Joukkue ei kyennyt enää Zouaouin johdolla nousemaan takaisin pääsarjaan kaudella 1975–1976 ja hän sai lähteä. CA Bizertin palkkasi hänet toisen kerran kaudeksi 1977–1978, mutta tällä kertaa tuloksena oli vaatimaton yhdeksäs sija pääsarjassa.


title: Arbi Zouaoui

text: Kaudeksi 1980–1981 Zouaoui palkattiin Sfax Railways Sportsiin, josta hän sai potkut kesken kauden joukkueen heikkojen esitysten vuoksi. Sittemmin Olympique de Béja palkkasi Zouaouin, mutta tuloksena oli jälleen lähtö kauden päätteeksi kun joukkue ei kyennyt nousemaan Tunisian pääsarjaan. Kaksi kautta myöhemmin myös Ligue Professionnelle 2:ssa pelannut SA Menzel Bourguiba palkkasi hänet takaisin joukkueen päävalmentajaksi, mutta pesti jäi kauden mittaiseksi. Kaudeksi 1985–1986 CA Bizertin palkkasi Zouaouin kolmannen kerran valmentajakseen, mutta tulos oli hivenen heikompi kuiten edellisellä kerralla ja tuloksena oli toistamiseen potkut kauden päätteeksi. Sittemmin Zouaoui valmensi jälleen alasarjassa pelannutta SA Menzel Bourguibaa kaudella 1989–1990 ja CA Bizertinia kaudella 1992–1993 korvatessaan loppukauden Mahmoud Bachaa. Tuolloin Bizertin sijoittui kolmanneksi.


title: Arbi Zouaoui

text: Zouaoui palasi viidennen kerran CA Bizertinin valmentajaksi kaudella 2008-2009 korvattuaan kesken kauden Mokhtar Tlilin. Kauden päätyttyä Zouaoui ei ollut halukas jatkamaan joukkueen valmentajana seuraavaa kautta, mutta lopulta suostui tehtävään. Jatkosopimus kannatti sillä joukkue sijoittui pääsarjassa neljänneksi kaudella 2009-2010. Siitä huolimatta kauden päätyttyä toukokuussa 2010 Zouaoui ilmoitti eronneensa tehtävästään.


title: Keskikylän koulu

text: Keskikylän koulu sijaitsee Kurikan kunnan Keskikylässä valtatien 3 varressa seitsemän kilometriä entisen Jalasjärven kunnan keskustasta Tampereen suuntaan. Koulussa on kolme opettajaa ja oppilaita noin 40.


title: Keskikylän koulu

text: Keskikylän muita kouluja ovat olleet Holkon kansakoulu (1953–1966) ja Mantilan koulu (1917–1993).


title: Keskikylän koulu

text: Keskikylän koulun historia juontaa helmikuuhun 1904, jolloin Jalasjärven kuntakokous päätti perustaa Keskikylään ylemmän sekakansakoulun, siis ylempien luokkien opinahjon sekä tytöille että pojille. Koululaiset saattoivat olla hyvin eri-ikäisiä, vanhimmat melkein täysikäisiä. Koulu toimi aluksi Iisakki Vuorenmaan talon yläkerrassa Hirvijärven Vuorenmaanmäellä, jossa noin neljääkymmentä koululaista opetti Hilda Kokkola. Koulurakennuksen paikaksi löytyi lopulta Kiviojan tilalta Arkkumäeksi kutsuttu tontti, jota alettiin koulun myötä kutsua Toivonmäeksi.


title: Keskikylän koulu

text: Rakennusmestari Birlingin piirtämä koulutalo valmistui 1906, ja sen pihapiiriin nousivat myös sauna, navetta, varastorakennukset ja kaivo. Tilat olivat kuitenkin niin pienet, että Keskikylän kansakoulu pysyi supistettuna ilman alimpia luokkia aina vuoteen 1953 saakka, ja alkuopetuksesta huolehti kiertokoulu. 1940-luvulla Keskikylän koulun yhtenä opettajana oli Lempi Koivusaari, o.s. Aittoniemi.


title: Keskikylän koulu

text: 1960-luvulta lähtien oppilasmäärät alkoivat pienentyä niin, että vuonna 1966 Keskikylän kouluun tuli osa Koskuelta lopetetun Ritalan koulun oppilaista ja vuonna 1993 lakkautetun Mantilan koulun oppilaat.


title: György Mihálka

text:
György Mihálka (s. 16. marraskuuta 1988 Békéscsaba) on unkarilainen näyttelijä.
Kouluaikoinaan hän opiskeli yksinlaulua Békéscsaban Béla Bartók -musiikkiopistossa. 13-vuotiaasta alkaen hän oli mukana harrastajateatteritoiminnasta Csabai Színistudióssa. Hänen ensimmäinen teatteriroolinsa oli vuonna 2005 Tibor Miklósin ohjaamassa Kiálts a szeretetért -rockoopperassa. Hänet on palkittu kahdesti Scherzo-musiikkiteatterifestivaaleilla, vuosina 2006 (vuoden mieslaulaja) ja 2008 (musikaalisarjan toinen sija). Ylioppilastutkinnon jälkeen hän aloitti vuonna 2008 opiskelun Budapestin Operettiteatterin teatterikoulussa Pesti Broadway Stúdióssa.


title: György Mihálka

text: Vuonna 2008 hän aloitti Roman Polańskin Tanz der Vampire -musikaalin Budapestin produktiossa, jossa esiintyy sekä Alfredin roolissa että ensemblessä. Marraskuun 18. päivä 2010 hän esiintyi Popshow-laulunäytelmässä, joka esitettiin Ruttkai Éva -teatterissa. Hän on esiintynyt myös Budapestin Operettiteatterin produktioissa: helmikuussa 2009 ensi-iltansa saaneessa ensimmäisessä unkarilaisessa Spring Awakening -musikaalin produktiossa hän oli swing Moritzin, Georgin ja Ernstin rooleille. Marraskuussa 2009 ensi-iltansa saaneessa Spring Awakeningin uudessa produktiossa hän puolestaan esittää Moritzin roolia. Joulukuusta 2009 alkaen hän on esiintynyt myös Erdei kalamajka -lastenmusikaalissa Pirmocsin roolissa.


title: Love Is Like Oxygen

text: ”Love Is Like Oxygen” on brittiläisen Sweet-yhtyeen tammikuussa 1978 julkaistu kappale ja single albumilta "Level Headed". Kappale sijoittui Britanniassa sijalle 9, ja oli siellä yhtyeen ensimmäinen top 10 -hitti sitten vuoden 1975 singlen ”Fox on the Run”. Yhdysvaltain Billboard-listalla se oli korkeimmillaan sijalla 8. ”Love Is Like Oxygen” jäi yhtyeen viimeiseksi hitiksi molemmissa maissa. Singlen julkaisi Euroopassa Polydor Records ja Yhdysvalloissa Capitol Records.


title: Love Is Like Oxygen

text: Kappale on yhtyeen kitaristin Andy Scottin sekä Trevor Griffinin kirjoittama. Griffin oli toiminut Sweetin PA-vastaajana kahdeksan vuoden ajan sekä vieraillut kosketinsoittajana yhtyeen albumilla "Give Us a Wink" (1976). AOR-vaikutteisena rock-kappaleena ”Love Is Like Oxygen” esitteli musiikillisesti uudistuneen Sweetin, joka viimeiset vuodet oli julkaissut lähes yksinomaan hard rock -tyylistä materiaalia. Kappale kirjoitettiin Joan Collinsin elokuvan "Tuhma nainen" tunnuskappaleeksi ja laulun sanoitus, jonka Andy Scott oli kirjoittanut jo vuosia aiemmin, kuvaa rakkautta elämän lähteenä ja kuoleman torjujana.Väistö, Perttunen 2003, s.62-63. ”Love Is Like Oxygen” pääsi myös ehdolle Ivor Novello -palkinnon saajaksi, mutta hävisi Gerry Raffertyn kappaleelle ”Baker Street”.


title: Love Is Like Oxygen

text: Kappaleen albumi- ja singleversiot eroavat toisistaan. Lähes seitsemänminuuttinen albumiversio sisältää Trevor Griffinin säveltämän väliosan ja lisäksi lopussa on funk-tyylinen jamittelu. Useiden osien vuoksi kappaleen voi laskea edustavan jonkinasteista progressiivista rockia. Singleversiosta nämä kaksi osaa on leikattu pois kappaleen pituuden ollessa vajaat neljä minuuttia.


title: Love Is Like Oxygen

text: Alkuperäisen singlen b-puolella oli kappale ”Cover Girl”, joka edusti tyylillisesti totutumpaa Sweetiä, lähennellen hard rockia. Kappaleen tekijöiksi on merkitty koko yhtye ja laulun sanoitus kertoo miehen ihastuksesta lehden kansikuvatyttöön.Väistö, Perttunen 2003, s.62-63. ”Cover Girl” ei sisälly millekään yhtyeen studioalbumille.


title: Love Is Like Oxygen

text:
A-puoli
B-puoli


title: Zaslauje

text: Zaslauje () eli Zaslavl () on Minskin alueella Valko-Venäjällä sijaitseva pääkaupunki Minskin luoteinen esikaupunki ja pääkaupunkia ympäröivän Minskin piirin (raion) suurin taajama. Vuoden 2009 väestönlaskun aikaan kaupungissa asui 14 202 henkeä.


title: Zaslauje

text: Valko-Venäjän presidentin virka-asunto sijaitsee Zaslaujessa.


title: Zaslauje

text: Minskistä luoteeseen Maladzetšnaan vievä junanrata kulkee Zaslaujen läpi, ja Minskin lähiliikenteen junat pysähtyvät kaupungissa muun muassa Belarus-asemalla, sekä tätä edeltävällä ja seuraavalla seisakkeella. Minskistä kaupunkiin pääsee sujuvasti myös P28 kantatietä pitkin; matkaa on maanteitse Minskin kehätieltä M9 vain 14 ja Minskin keskustasta 24 kilometriä.


title: Zaslauje

text: Zaslaujen kantakaupungin luoteispuolella, kantatie P28:n länsipuolella on toisen maailmansodan linnoitusratkaisuja ja kalustoa ulkoilmassa esittelevä Stalinin linjan ulkomuseo (), jossa esitellään monipuolisesti myös Valko-Venäjän armeijan uudempaa varustusta.


title: Spring Awakening

text: Spring Awakening (2006) on yhdysvaltalainen musikaali, joka perustuu saksalaisen Frank Wedekindin vuonna 1891 kirjoittamaan näytelmään "Frühlings Erwachen" (suom. "Kevään herääminen"). Musikaalin on säveltänyt Duncan Sheik ja käsikirjoittanut ja sanoittanut Steven Shater. Musikaalin musiikki on nykyaikaista pop-rock-tyyliä, vaikka tarina sijoittuu 1800-luvun loppupuolen Saksaan. Se kertoo nuorista, jotka kamppailevat aikuistumisen, seksuaalisuuden ja yhteiskunnan ankarien odotusten kanssa. Näytelmä joutui ilmestymisaikanaan käsittelemiensä aiheiden vuoksi (muun muassa itsemurha, teiniraskaus, homoseksuaalisuus, hyväksikäyttö) ankaran vastustuksen ja sensuurin kohteeksi, ja myös musikaali on herättänyt paljon huomiota.


title: Spring Awakening

text: Suluissa laulujen suomenkieliset nimet.


title: Spring Awakening

text: Ensimmäinen näytös


title: Spring Awakening

text:
Toinen näytös
Huom. "The Guilty Ones" -kappale korvasi Off-Broadway-version toisen näytöksen avauskappaleen nimeltään "There Once Was a Pirate", joka on kuitenkin mukana bonusraitana Broadway-produktion levytyksen iTunes-versiossa säveltäjä Duncan Sheikin laulamana.


title: Spring Awakening

text: Melchiorin laulama kertaus kappaleeseen "Touch Me" kappaleen "Whispering" aikana oli mukana Wienin ja Lontoon produktioissa ja se otettiin mukaan myös Yhdysvaltain kiertueelle.


title: Spring Awakening

text: Musikaali sai ensi-iltansa Off-Broadwaylla 19. toukokuuta 2006 ja siirtyi myöhemmin samana vuonna Broadwaylle. Euroopan ensi-ilta oli Karlstadissa Ruotsissa elokuun 30. päivänä 2008. Sen jälkeen musikaalia on esitetty seuraavissa paikoissa:


title: Spring Awakening

text: Swingit: György Mihálka (Moritz, Georg, Ernst), Ádám Pásztor (Melchior, Otto, Hanschen), Nóra Réder (Ilse, Martha), Anna Török (Wendla, Anna, Thea)


title: U-Cont

text: U-Cont on suomalainen yritys, jonka toimialaan kuuluvat polttoaineiden jakeluasemat, säiliöt ja palavannesteen varastot.


title: U-Cont

text: U-Contin tarina alkoi Matti Korhosen Pieksämäelle perustamasta yhden miehen korjauspajasta vuonna 1966. Reijo Sistonen tuli yritykseen toiseksi yhtiömieheksi vuonna 1967. Alussa elanto tuli työkoneiden korjauksesta nimellä Konehitsaus Korhonen & Sistonen. Reijo toi kuitenkin mukanaan säiliön valmistuksen taidon, joka loi pohjan U-Contin tulevien vuosien tuotantoon. Yhtiön alkutaipaleella valmistettiin säiliöiden lisäksi muita tuotteita, kuten kiukaita, junanvaunujen korjausta sekä muuta korjaustoimintaa asiakkaan tarpeisiin. Yritys muutti Joroisiin vuonna 1979 ja Muurikka-pannut tulivat yhtiön tuotevalikoimaan 1980-luvun alussa, jolloin aloitettiin niiden valmistus säiliön hukkaosista. Tuohon aikaan myös alkoi yrityksen vientitoiminta Sipako-polttoainekontin vetämänä. Tällöin päävientialueena oli Neuvostoliitto. Vuonna 1988 yrityksen perustaja Matti Korhonen myi osuutensa Reijo Sistoselle joten yrityksen nimi vaihdettiin Savon Konehitsaukseksi.


title: U-Cont

text:
1990-luvun alussa yritykselle valmistuivat uudet toimitilat Joroisiin ja samaan aikaan kehitettiin U-cont -ratkaisu polttoaineen jakeluasemien rakentamiseen. U-cont on moduulirakenteinen polttoaineen jakeluasema, joka nopeuttaa asennusaikaa perinteiseen eli erillisellä säiliöalueella ja mittarikentällä varustettuun jakeluasemaan verrattuna huomattavasti. Vuonna 1996 yritys fuusioitui Muurikka Oy:n kanssa ja nimeksi vaihdettiin U-Cont Oy. Hieman myöhemmin perustettiin U-Contille tytäryhtiöt sekä Venäjälle että Puolaan. Vuonna 2000 Muurikka irtautui jälleen erilliseksi yhtiöksi. Viime aikoina yrityksessä on panostettu huomattavasti uusiutuviin energiamuotoihin, minkä seurauksena U-Cont on ollut St1 Biofuelsin kanssa tiiviissä yhteistyössä. Tämän yhteistyön tuloksena St1 Biofuels on rakennuttanut leipomoteollisuuden jätteitä hyödyksi käyttävän liikenne-etanolitehtaan Lappeenrantaan, Närpiöön ja Haminaan, sekä nyttemmin myös Vantaalle ja Lahteen. U-Cont on toiminut näissä jokaisessa projektissa sekä osanvalmistuksessa, että kokoonpanossa.
http://www.u-cont.fi


U-Cont


title: U-Cont

text: Lappeenrannan teknillisen yliopisto energiatekniikan opiskelijan Kandidaattityö U-Contin kehitysprojektista


title: Hassisen kone (kappale)

text: Hassisen kone on samannimisen joensuulaisyhtyeen ensisingle vuodelta 1980. Levyn on julkaissut Hilse Kustannus tunnuksella Hilse-Levyt YÄK-06. Levykannen on suunnitellut nimimerkki Aku.


title: Hassisen kone (kappale)

text: A-puolen kappaleesta äänitettiin uusi versio Hassisen koneen debyytti-levylle, Täältä tullaan Venäjä. B-puolella on kappale nimeltään "Kolumpia orkesteri". Levyetiketti on painettu käsin kirjoitetusta tekstistä ja tässä kappaleen nimi on muodossa "Kolumbia orkesteri".


title: Hassisen kone (kappale)

text: Molempien kappaleiden sävel ja sovitus on merkitty Hassisen koneen nimiin ja sanat on tehnyt Ismo Alanko.


title: Surutangara

text: Surutangara ("Schistochlamys melanopis") on Etelä-Amerikassa tavattava tangaroihin kuuluva varpuslintu.


title: Surutangara

text: Kooltaan surutangara on 18–19 cm. Lajin pää ja rinta ovat väritykseltään mustat tai tummanruskeat. Selkä, siivet ja pyrstö ovat harmaat. Surutangaran niska ja vatsa ovat niin ikään harmaat, mutta selkää vaaleammat. Harmaa nokka on lyhyt ja paksu. Koiras- ja naarassurutangarat muistuttavat ulkonäöltään toisiaan. Poikanen selästään väriltään oliivinvihreä ja vatsassa on keltaista. Silmien ympärillä on keltaiset renkaat. Hieman vanhemmilla linnuilla on musta pää ja rinta, mutta selkä on edelleen oliivinvihreä.


title: Surutangara

text: Surutangaraa tavataan Kolumbian ja Venezuelan alangoilta, Guyanasta, Surinamesta, Ranskan Guayanasta sekä Brasiliasta itärannikolta ja Amazonasin alueen eteläosista sekä Perusta ja Ecuadorin eteläosasta. Laji puuttuu paikoin Brasilian itäosasta ja Amazonasin alueen keskiosista. Linnun elinympäristöä ovat puita ja pensaita kasvavat ruohomaat sekä ruohikkoiset ja pensaikkoiset metsien reunat. Surutangaran elinympäristöt sijaitsevat yleensä alle 1 700 metrin korkeudella merenpinnasta.


title: Surutangara

text: Surutangarat liikkuvat yleensä pareittain ruohikossa ja voivat liittyä myös sekaparviin. Lajin pesimäkausi kestää alueesta riippuen tammikuulta toukokuulle. Kuppimainen heinistä rakennettu pesä sijaitsee pensaan suojissa. Naaras munii kaksi harmahtavaa munaa, joissa on ruskeita pilkkuja ja viiruja.


title: Surutangara

text: Surutangaran ravinto koostuu hedelmistä, marjoista ja siemenistä. Lisäksi laji voi syödä myös hyönteisiä kuten muurahaisia.


title: Ruler-luokka

text: Ruler-luokan saattuetukialukset, joita toisinaan nimitetään Ameer-luokan aluksiksi, olivat Kuninkaalliselle laivastolle toisessa maailmansodassa vuokraus-ja lainauslain nojalla luovutettuja Yhdysvaltain laivaston Bogue-luokan aluksia. Luokkaan kuului kaikkiaan yksitoista alusta ja ne valmistettiin edeltäneestä Attacker-luokasta poiketen saattuetukialuksiksi. Luovutettujen alusten tilalle Yhdysvaltain laivasto tilasi saman nimiset alukset.


title: Ruler-luokka

text: Alukset oli aseistettu merimaalien torjuntaan kahdella alakulmilla käytettävällä neljän tuuman tykillä. Aluksille Yhdysvalloissa asennetut tykit vaihdettiin brittiläisiin niiden saavuttua Britteinsaarille. Aluksilla oli ilmapuolustusta varten 8 kappaletta 40 millimetrin ja 10-35 kappaletta 20 millimetrin ilmatorjuntatykkejä. Lentokoneita aluksille voitiin sijoittaa 19-24 kappaletta.


title: Andiennapsu

text: Andiennapsu ("Myiarchus cephalotes") on tyranneihin lukeutuvaan napsujen sukuun kuuluva lintulaji, joka elää Bolivian, Kolumbian, Ecuadorin ja Perun alueella. Lajin luonnonmukaista elinympäristöä ovat subtrooppiset tai trooppiset kosteat vuoristometsät ja ikivanhat metsät.


title: Kirkonkylän koulu (Jalasjärvi)

text: Kirkonkylän koulu on 1–6 luokkien peruskoulu Kurikan kunnan Jalasjärvellä. Se siirtyi elokuussa 2005 keskustasta uusiin tiloihin koulukeskukseen, jossa myös toimivat lukio ja yläaste. Koulukeskuksessa kaikilla kolmella koululla on muun muassa yhteinen ruokasali ja liikuntatilat.


title: Kristiinankaupungin raatihuone

text: Kristiinankaupungin raatihuone on vuonna 1865 valmistunut, arkkitehti Ernst Lohrmannin vuonna 1858 suunnittelema kivitalo Kristiinankaupungissa. Se oli kolmas peräkkäinen raatihuone vuonna 1649 perustetussa kaupungissa. Rakennus on kaksikerroksinen ja siinä on torni. Kristiinankaupungin raatihuone kuuluu Museoviraston luokittelemiin valtakunnallisesti merkittäviin kulttuuriympäristöihin.


title: Kruununtila

text: Kruununtila on eräs aiemmin käytössä ollut maatilatyyppi.


title: Kruununtila

text: Kruunutilat olivat alun perin suuria tiluskokonaisuuksia, jotka kuuluivat pakanalliselle suomalaiselle yläluokalle ennen Ruotsin vallan aikaa. Ruotsin vallan vakiintumisen myötä ne joutuivat kirkon ja kruunun haltuun.


title: Kruununtila

text: Ruotsissa siirryttiin 1500-luvun lopulla feodaalisiin omistusoikeuskäsitteisiin ja maaomaisuus jaettiin kruununtiloihin, perintötiloihin ja rälssitiloihin. Kuhunkin tilatyyppiin liittyi erilainen omistusoikeuden muoto, toisin sanoen niillä oli erilainen maanluonto. Kruununtila oli kruunun pysyvää omaisuutta, johon sitä viljelevä talonpoika sai vain käyttöoikeuden. Rahan tarpeessa ollut valtio joutui tosin myymään kruununtiloja yksityishenkilöille, mutta se pidätti itsellään omistus- ja nautintaoikeuden, jolloin tilan ostaja sai ainoastaan sukuoikeuden. Lisäksi jos talonpoika halusi myydä oikeutensa tilaan, hänen oli tarjottava sitä ensiksi valtiolle, joka maksoi oikeuden siirrosta vain alkuperäisen lunastushinnan. Talonpojan velvollisuus oli suorittaa valtiolle vuosittainen vero, joka vertautui vuokramaksuun.


title: Kruununtila

text: Talonpojan oikeus kruununtilaan turvattiin 1789 annetulla asetuksella niin, että hän sai tilaansa vakaan hallintaoikeuden. Se tarkoitti, että talonpojan ja hänen lastensa hallintaoikeus tilaan oli pysyvä, kunhan tila pidettiin kunnossa ja verot maksettiin säädetysti. Samassa yhteydessä tilanpitäjälle myönnettiin perinnöksiosto-oikeus eli oikeus tilan ostoon omaksi maksamalla kolmen vuoden vero.


title: Kruununtila

text: Suomessa kruununtilojen asukasoikeudesta annettiin asetus 1883. Lainsäädännössä kruununtilojen erikoisasema säilyi pitkälle 1900-luvulle, vaikka niiden merkitys väheni perinnöksiostojen vuoksi. Vanhat Ruotsin vallan aikaiset säädökset kruununtilojen perinnöksiostamisesta kumottiin vuonna 1995, samalla kun viimeiset säätyerioikeudet lakkautettiin.


title: Kruununtila

text: Selvästi omaksi ryhmäkseen erottuvan kruununtilatyypin muodostivat kruununtorpat. Ne erosivat tavallisista kruununtiloista siinä, ettei niille annettu manttaalia niiden vähäisten tilusten vuoksi.


title: Luopajärven koulu

text: Luopajärven koulu on alakoulu Kurikan kunnassa. Se sijaitsee noin 13 kilometriä Jalasjärven keskustasta Seinäjoen suuntaan. Koulun sijainti on kauniissa maalaismaisemassa ja lähellä luontoa. Oppilasmäärä koulussa on vajaa 80.


title: HMS Quantock

text: HMS Quantock (viirinumero L58) oli Britannian Kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa.


title: HMS Quantock

text: Alus tilattiin 11. huhtikuuta 1939 Scotts Shipbuilding and Engineering Companyltä Greenockista työnumerolla J112 osana vuoden 1939 sota-ajan hankintaohjelmaa (). Sen köli laskettiin vielä samana vuonna 26. heinäkuuta ja alus laskettiin vesille 22. huhtikuuta 1940 nimettynä Somersetissä järjestetyn ketunmetsästyksen mukaan. Alus valmistui 6. helmikuuta 1941.


title: HMS Quantock

text: Alus poistettiin palveluksesta joulukuussa 1945 ja se siirrettiin reserviin Portsmouthissa. Alus siirrettiin 1953 Barrow-in-Furnessiin, jossa se sijoitettiin poistolistalle. Se myytiin lokakuussa 1954 Ecuadorille, joka liitti sen laivastoonsa nimellä "BAE Presidente Alfaro". Alus poistettiin alusluettelosta vuonna 1978.


title: Jokipiin Pellava

text: Jokipiin Pellava valmistaa suomalaisia pellavatekstiilejä saunaan, kylpyhuoneeseen ja kodin sisustukseen sekä liikelahjoiksi. Se sijaitsee Jokipiin kylässä Kurikan kunnan Jalasjärvellä. Jokipiin Pellava Oy on perustettu vuonna 1920.


title: Jokipiin Pellava

text: Yritys sai alkunsa Asser Laurilan vuonna 1920 perustamasta Pystylänkosken sahasta. Yksiraaminen saha ja jauhomylly valmistuivat keväällä 1921. Tukkeja uitettiin sahalle Jalasjokea pitkin vuoteen 1948 saakka. Sahatavara vietiin pääosin ulkomaille, etenkin Britanniaan. Se kuljetettiin hevoskärryillä tai reellä Kurikan rautatieasemalle vietäväksi junalla satamaan.


title: Jokipiin Pellava

text: Tulipalot tuhosivat sahan ja myllyn maan tasalle ensin 1927 ja toisen kerran 1937, tiilirakenteista konehuonetta lukuun ottamatta. Ne rakennettiin aina uudelleen ja toimivat myös läpi sotavuosien, jolloin valmistettiin muun muassa ratapölkkyjä saksalaisten kenttäratoihin Lapissa ja Kainuussa.


title: Jokipiin Pellava

text: 1930-luvulla tuli mukaan myös kotimaisen villan kehruu ja sotien jälkeen kotimainen pellava. Tietoa ja koneita pellavan käsittelyyn haettiin Tanskasta. 1950-luvulla Asserin pojat Juhani ja Risto Laurila aloittivat pellavalangan kutomisen kankaiksi ja päättivät keskittyä siihen lopettamalla sahatoiminnan sekä villan ja pellavan kehruun. Vuonna 1962 tulivat yritykseen ensimmäiset automaattikutomakoneet ja seuraavana vuonna ensimmäiset jacquard-koneet, joilla voitiin kutoa kankaisiin reunatekstejä. Nimipyyheliinoista tulikin yksi pääartikkeleista, ja niitä myytiin muun muassa Valtionrautateille ja sairaaloille.


title: Jokipiin Pellava

text: 1960-luvulla perustettiin ompelimo tekemään pellavakankaista valmiita tuotteita. Yrityksen oma tuotekehitys tuotti tuloksena pellavafroteen, josta alettiin valmistaa saunatekstiilejä 1973. Ensimmäiset froteekoneet rakennettiin itse tavallisista kutomakoneista, mutta 1980-luvun alussa hankittiin froteekone Belgiasta.


title: Jokipiin Pellava

text: Vuonna 1989 yrityksen nimi muuttui Jokipiin Villa- ja Pellavakehräämöstä Jokipiin Pellavaksi. Nykyisin yrityksen johdossa on Laurilan suvun kolmas polvi.


title: Jokipiin Pellava

text: Yrityksen käyttämät pellavalangat tulevat nykyisin Länsi-Euroopan maista, joissa pellava on myös kasvatettu. Kankaiden kutominen ja tuotteiden valmistus on yhä keskittynyt Suomeen ja Jokipiin kylään. Tuotteet täyttävät Öko-Tex standardin eli niiden valmistuksessa ei käytetä haitallisia kemikaaleja.


title: Jokipiin Pellava

text: Yrityksen tuotteita ovat suunnitelleet muun muassa Raija Jokinen, Henna Mantere, Ristomatti Ratia, Jukka Rintala ja Anu Saari. Jokipiin Pellavan tuotannosta menee vientiin noin 10 prosenttia, lähinnä Saksaan, Japaniin ja Yhdysvaltoihin. Suomessa valtaosa yrityksen tuotteista myydään liikelahjoina. Yrityksellä on oman jälleenmyyjäverkoston lisäksi myös oma verkkokauppa ja tehtaanmyymälä.


title: Piha (runokokoelma)

text:
Piha on suomenruotsalaisen kirjailija Bo Carpelanin sarjamuotoinen runokokoelma vuodelta 1984 ja se on painettu Kustannusosakeyhtiö Otavan painolaitoksilla Keuruulla. Kokoelma perustuu suurimmaksi osaksi Carpelanin ruotsinkieliseen alkuperäisteokseen "Gården" vuodelta 1969. Suomennokseen sisältyy koko alkuteos lukuun ottamatta kuutta runoa, joiden tilalla on yhdeksän runoa kokoelmista "Källan" (1973), "I de mörka rummen, i de ljusa" (1976) ja "Dagen vänder" (1983), ja lisäksi yksi käsikirjoituksesta suomennettu runo.
Suomennokset on tehnyt Tuomas Anhava. Teoksen kuvitus on taiteilija Hannu Tainan. Kansipaperin liepeessä on Kai Nordbergin ottama valokuva kirjailijasta vuodelta 1978.


title: Korsholman musiikkijuhlat

text: Korsholman musiikkijuhlat on pääasiassa kamarimusiikkiin keskittynyt festivaali, joka on järjestetty joka kesä vuodesta 1983. Festivaalin perustamisessa tärkeimmät henkilöt olivat vaasalainen Olav Englund ja sellisti Seppo Kimanen. Festivaalin tärkeimpänä esikuvana olikin Kuhmon kamarimusiikkifestivaali, jonka taiteellisena johtajana Kimanen tuolloin toimi.


title: Korsholman musiikkijuhlat

text: Musiikkijuhlien pääpaikat ovat Vaasa ja Mustasaari, mutta konsertteja järjestetään ympäri Pohjanmaan rannikkoaluetta. Vuodesta 1989 Korsholman Musiikkijuhlat on kuulunut Finland Festivals -ketjuun.


title: Korsholman musiikkijuhlat

text: Festivaalin muusikkokunta on aina ollut kansainvälinen. Vuosien varrella festivaalilla ovat esiintyneet mm. Mischa Maisky, Martin Fröst, Barnabás Kelemen, Olli Mustonen, Helena Juntunen ja Vertavo-kvartetti.


title: Asukasoikeus

text: Asukasoikeus on aiemmin käytössä ollut nimitys, joka tarkoitti vakaata hallintaoikeutta valtion omistamaan maatilaan eli kruununtilaan. Tilan haltija ja hänen perillisensä saivat viljellä tilaa määräämättömän ajan, kunhan hoitivat sitä määräysten mukaisesti ja maksoivat veronsa.


title: Asukasoikeus

text: Ruotsissa hallintaoikeus toisen maahan kehittyi lampuotijärjestelmästä. Alkuaan kruunu antoi maataan lampuodin viljeltäväksi määräajaksi sovittua vuokraa vastaan. Melko pian yleistyi tapa, että velvollisuutensa täyttävät lampuodit saivat asua ja viljellä tilaa sukupolvesta toiseen. Kaarle XI antoi asiasta asetukset 1684 ja 1695. Ne koskivat kruununratsutiloja ja sellaisia kruununtiloja, joiden vero meni sotalaitoksen ylläpitoon. Asukkaiden hallintaoikeus oli kuitenkin epävakaa, kunnes annettiin perustuslain luonteinen asetus 21. helmikuuta 1789. Sen mukaan asukas ja hänen lapsensa saivat pitää tilaa häiritsemättä, kunhan hoitivat maata ja rakennuksia hyvin. Lisäksi asukkaalla oli oikeus lunastaa tila itselleen säädetyssä järjestyksessä (perinnöksiosto).


title: Asukasoikeus

text: Suomen kruununtilojen asukasoikeus järjestettiin asetuksella 6. kesäkuuta 1883 (26/1883). Asetusta muutettiin osittain 20. elokuuta 1887. Asetuksen mukaan tilan hallintaoikeus jatkui määräämättömän ajan, ellei asukas laiminlyönyt tilan hoitoa tai jättänyt verojaan maksamatta (verohylky). Asukkaan kuollessa perilliset eivät ilman muuta saaneet tilaa haltuunsa, vaan heillä oli oikeus tulla hyväksytyiksi tilanpidon jatkajina. Asukasoikeutta ei voinut lahjoittaa eikä testamentata, mutta sen voi myymällä tai vaihtaen luovuttaa toiselle. Luovutus tuli päteväksi, kun maaherra hyväksyi ja otti ostajan asukkaaksi. Asukasoikeus oli myös ulosmittauskelpoinen asukkaan velasta. Asetusta muutettiin uudelleen 1937 (laki 260/1937) ja se kumottiin lailla maakaaren voimaanpanosta annetun lain muuttamisesta (1125/1996, 2 §), joka tuli voimaan vuoden 1997 alussa.


title: HMS Southdown

text: HMS Southdown (viirinumero L25) oli Britannian Kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa.


title: HMS Southdown

text: Alus tilattiin 11. huhtikuuta 1939 J. Samuel White and Companyltä Cowesista osana vuoden 1939 laivasto-ohjelmaa. Sen köli laskettiin 22. elokuuta työnumerolla J6602 ja alus laskettiin vesille 5. heinäkuuta 1940. Alus valmistui 8. marraskuuta.


title: HMS Southdown

text: "HMS Southdown" määrättiin valmistajan koeajojen ja palvelukseen oton jälkeen 16. Hävittäjälaivueeseen. Se aloitti 8. marraskuuta vastaanottotestit sekä merikokeet uudella Fiore tyyppisellä merivalvontatutkalla tyyppiä 285. Alus siirrettiin Scapa Flowhun testien loppuun saattamiseksi ja varustamiseksi. Se aloitti 17. marraskuuta koulutuksen Kotilaivaston mukana Scapa Flowssa.


title: HMS Southdown

text: Alus liittyi joulukuussa Sheernessissä laivueeseensa suojaamaan Englannin kanaalin ja Pohjanmeren saattueita. Se vaurioitui 4. toukokuuta 1941 taistelussa Saksan laivaston E-veneitä vastaan. Alus oli 6. toukokuuta telakalla korjattavana ennen paluutaan laivueeseensa.


title: HMS Southdown

text: Alus vaurioitui 17. syyskuuta törmätessään korvetti "HMS Shearwaterin" kanssa Sherighamin edustalla. Se oli korjattavana telakalla ennen paluutaan saattuepalvelukseen. "HMS Southdown", "HMS Windsor" ja "HMS Sheldrake" taistelivat 4. maaliskuuta 1943 E-veneitä vastaan Lowestoftin edustalla.


title: HMS Southdown

text: Alus oli 22. helmikuuta 1944 yhdessä "HMS Garthin" kanssa saattuetta suojatessaan taistelussa Smith's Knollin edustalla E-veneitä vastaan. Taistelun aikana kaksi hyökkääjistä törmäsi toisiinsa. Alus vaurioitui lievästi 5. huhtikuuta törmätessään laituriin Parkestonessa. "HMS Southdown" suojasi 13. huhtikuuta saattuetta E-veneitä vastaan vaurioituen lievästi.


title: HMS Southdown

text: Alus oli telakalla 15. huhtikuuta, mistä se palasi palvelukseen 21. huhtikuuta. Alus määrättiin toukokuussa Normandian maihinnousun 102. Saattajaryhmään suojaamaan saattueita Noresta sillanpäähän.


title: HMS Southdown

text: "HMS Southdown" liittyi kesäkuun alussa "HMS Mackayn", "HMS Potentillan" ja "HMS Vervainin" muodostamaan ryhmäänsä. Se lähti 7. kesäkuuta Thamesin suistosta merelle suojaten 25 moottorialuksen ja neljän muun rahtilaivan muodostamaa saattuetta ETM2 Solentiin. Alus suojasi seuraavana päivänä saattueen edelleen itäisen maihinnousualueen sillanpäähän. Tästä eteenpäin 24. kesäkuuta saakka alus suojasi ryhmän mukana saattueita päivittäin Noresta sillanpäähän.


title: HMS Southdown

text: Operaatiosta vapauduttuaan alus palasi kesäkuun lopulla laivueeseensa suojaamaan saattueita, kunnes se määrättiin 14. toukokuuta 1945 "HMS Brocklesbyn" kanssa suojaamaan Cuxhavenin takaisin valtausta. Operaatiosta vapauduttuaan alus tuki Noren alaisuudessa luoteisen Euroopan sotatoimia.


title: HMS Southdown

text: "HMS Southdown" muutettiin syyskuussa Rosythissa ilmavoimien maalilaivaksi, missä tehtävässä se palveli aseistamattomana. Alus poistettiin palveluksesta huhtikuussa 1946 ja se siirrettiin Portsmouthin reserviin toukokuussa. Alus sijoitettiin 1955 poistolistalle ja se myytiin BISCOlle romutetettavaksi. Alus saapui 1. joulukuuta 1956 hinattuna T. W. Wardille romutettavaksi.


title: Ecuadorin laivasto

text: Ecuadorin laivasto on Ecuadorin asevoimien puolustushaara, joka vastaa maan aluevesien valvonnasta sekä tarvittaessa puolustuksesta. Laivastoon kuuluu kaikkiaan hieman reilu 7 000 henkeä, jotka vastaavat 2 237 kilometriä pitkästä Tyynenmeren rannikosta.


title: Ecuadorin laivasto

text: Laivaston alusten etuliitteenä on BAE (), joka merkitsee Ecuadorin laivaston alusta.


title: Ecuadorin laivasto

text: Ecuadorian laivasto perustettiin vuonna 1823 osana Kolumbian laivastoa. Maan kongressi perusti vuonna 1832 maahan laivastoministeriön. Laivastolle ostettiin vuonna 1900 Ranskasta kaksi 811 tonnin torpedovenettä (), "Papin" ja "Inconstant", jotka romutettiin vuosina 1915 ja 1916. Laivastolla oli käytössään myös Yarrow’n valmistama 65 tonnin torpedovene "Tungurahua".


title: Ecuadorin laivasto

text: Ecuadorin ja naapurimaiden väliset rajariidat rauhoittuivat, kun Peru ei ollut vielä toipunut Tyynenmeren sodasta (1879–1883) ja Kolumbia kärsi taloudellisista ja sisäpoliittisista ongelmista. Rajakiistojen taustalla oli entisen siirtomaaisäntä Espanjan kyvyttömyys määrittää hallintoalueidensa väliset rajat. Laivastolle ostettiin vuonna 1907 Chilestä torpedovene "Almirante Simpson", joka nimettiin "Libertador Bolivariksi". Näiden lisäksi laivastossa palveli kaksi vanhaa höyryalusta, "Catapari" ja "Nueve de Julio", joihin kumpaankin oli asennettu kaksi tykkiä. Höyryalukset poistettiin käytöstä vuonna 1912. Laivastolla oli edelleen 300 tonnin rannikkovartioalus "Patria" (entinen jahti "Cavalier"), johon oli asennettu neljä konekivääriä. Valtion kauppalaivastoon kuului vuonna 1919 seitsemän höyrylaivaa ja neljä purjealusta. Ensimmäisen maailmansodan aikana Ecuador julisti sodan Saksalle.


title: Ecuadorin laivasto

text: Ecuador oli liittoutunut vuosisadan vaihteesta Chilen kanssa. Maan laivastoupseerit koulutettiin Chilessä. Ecuadorilla oli kohtuullisesti varustettu jokilaivasto, joka oli sijoitettu Amazonin suistolle. Laivaston aluksista "Libertador Bolivar" ja 300 tonnin tykkivene "Cotopaxi" vuodelta 1884 poistuivat käytöstä vuonna 1932.


title: Ecuadorin laivasto

text: Ecuadorian ja Perun välisen sodan aikana 25. heinäkuuta 1941 tykkivene "BAE Abdón Calderón" päällikkönään Rafael Morán Valverde kohtasi Jambelin kanavassa Perun laivaston hävittäjä "Almirante Villarin". Alukset tulittivat toisiaan ja "Calderón" vetäytyi Puerto Bolivariin välttääkseen tuhoutumisen.


title: Ecuadorin laivasto

text: Vuonna 1947 tehtyyn koululaiva "Guayasin" hankintaan saakka laivasto koostui muutamasta entisestä jahdista sekä rannikkovartioston käytössä olleista aluksista. Vaikka laivastolle ostettiin kolme toisessa maailmansodassa palvellutta saattuehävittäjää (uudelleen luokiteltuina fregatteina), pääosa kalustosta oli vanhanaikaista aina 1970 luvun puoleenväliin saakka.


title: Ecuadorin laivasto

text: Vuoden 1975 alusta alkaen Ecuador on hankkinut ensiluokkaista kalustoa. Laivastolle ostettiin vuonna 1978 Yhdysvalloista Gearing-luokan hävittäjä "Presidente Eloy Alfaro" korvaamaan kaksi brittiläistä Hunt-luokan hävittäjää "Presidente Alfaroa" ja "Presidente Velasco Ibarraa". Laivastolle ostettiin vuonna 1991 kaksi Leander-luokan fregattia.


title: Ecuadorin laivasto

text: Laivaston pääosa on sijoitettu Guayaquiliin. Laivastoon kuuluvat seuraavat alukset:


title: Lost Eden

text: Lost Eden oli Japanista lähtöisin oleva metalliyhtye. Yhtye soitti tyyliltään melodista death metallia jossa vaikutteita trancesta sekä muista elektronisista musiikeista. He julkaisivat debyytti albuminsa "Cycle Repeats" Candlelight Recordsin alla vuonna 2006.


title: Lost Eden

text: Yhtyeen perustivat vuonna 2000 Norio, Adachi, Run, Daisuke sekä Chang.


title: Lost Eden

text: Vuonna 2002 kaksi heidän kappalettaan pääsi japanilaiselle kokoelma-albumille "Surplus Suppression 3".


title: Lost Eden

text: Keväällä 2003 Sensyu liittyi uudeksi rumpaliksi ja Chang rupesi uudeksi kitaristiksi. Kolmen kitaristin voimin he julkaisivat ensimmäisen neljä kappaletta sisältävän EPn "Sewn Mouth Forest".


title: Lost Eden

text: 2004 uusi kappale pääsi kokoelmalle "Metal Ostentation Vol.6". Pienen suosion johdosta Chang jätti yhtyeen. Uusi jäsen Cab palkattiin uudeksi kitaristiksi. Uuden jäsenistön seurauksena yhtye päätti kokeilla melodista death metal- tyylisuuntaa.


title: Lost Eden

text: 2005 heidän kappale oli kokoelmalla "Eathquake A.G.M" sekä "Extreme Generation". Suosiosta huolimatta Cab poistui yhtyeen riveistä ja Mako liittyi tilalle. Saman vuoden talvena yhtye nauhoitti kaksi kappaletta sisältäneen demon ja johdatti yhtyeen käyttämään koskettimia musiikissaan.


title: Lost Eden

text: Yhtye lähetti demon Candlelight Recordsille lontooseen. 2006 yhtye teki levytyssopimuksen ja alkoivat työstämään debyyttialbumia "Cycle Repeats".


title: Lost Eden

text: 2009 yhtye hajosi.


title: Helge

text: Helge on skandinaavinen miehen etunimi, joka johtuu muinaisskandinaavisesta "pyhää", "pyhitettyä" tarkoittavasta sanasta "heilagr". Nimen naispuolinen vastine on Helga.


title: Helge

text: Suomessa nimi on Väestörekisterikeskuksen tietojen mukaan annettu vuoden 2012 loppuun mennessä 5 314 miehelle ja noin 20 naiselle.


title: Vuoden laatulehti -palkinto

text: Vuoden laatulehti -palkinto on kulttuuri-, mielipide- ja tiedelehtien liitto Kultti ry:n sekä Akateemisen kirjakaupan myöntämä palkinto. Palkintoa on jaettu vuodesta 2006.


title: Nils Strömbäck

text:
Nils Strömbäck (8. toukokuuta 1751 Vaasan seutu? – 1790?) oli suomalainen urkuri ja urkujenrakentaja. Hän oli urkuri Henric Kahelinin oppilaana 1774.
Strömbäck käytti ensimmäisenä Suomessa itsestään nimitystä "urkujenrakentaja". Strömbäck esitti vuonna 1775 Kristiinankaupungin maistraatille tarjouksen, että hän rakentaisi Ulrika Eleonoran kirkkoon urut ja jäisi urkuriksi. Tarjous hyväksyttiin, ja urut valmistuivat 1776. Erimielisyyksien vuoksi Strömbäck siirtyi 1782 Raumalle, minne hän rakensi 1784 valmistuneet urut. Hän työskenteli Raumalla vuoteen 1787, jolloin hän lähti kohti itää. Hän haki vuonna 1788 Turun tuomiokirkon urkurinvirkaa, jota ei kuitenkaan saanut. Hänen arvellaan kuolleen 1790.


title: The World Won’t Listen

text: The World Won’t Listen on brittiläisen The Smiths -yhtyeen kokoelma-albumi vuodelta 1987. Äänitykset on tehty Englannissa tammikuusta 1985 syyskuuhun 1986.


title: The World Won’t Listen

text:
Levyn tuotannosta ovat vastanneet Morrissey, Johnny Marr, The Smiths sekä John Porter.
Kappaleen ”Ask” on miksannut Steve Lillywhite.


title: The World Won’t Listen

text: Levyn on julkaissut Rough Trade Records tunnuksella ROUGH 101 ja se saavutti Isossa-Britanniassa listasijoituksen #2 pysytellen listalla 15 viikkoa.


title: The World Won’t Listen

text: Levykannen on suunnitellut Morrissey ja valokuvat on ottanut Jürgen Vollmer. Visuaaliseen suunnitteluun ovat ottaneet osaa myös Caryn Cough ja Jo Slee.


title: The World Won’t Listen

text: Kappaleet on säveltänyt Johnny Marr ja sanoittanut Morrissey. ”Oscillate Wildly” on instrumentaalikappale. Tuottajina ovat toimineet Morrissey ja Johnny Marr (A3-4, 6, 8, B1-3, 8), The Smiths (A5, B4-6), John Porter (A1-2, B7) sekä Marr (A7).


title: Łukasz Kubot

text: Łukasz Kubot (s. 16. toukokuuta 1982 Bolesławiec) on puolalainen tennispelaaja. Parhaimmillaan hän on ollut ATP-maailmanlistalla sijalla 41. Nelinpelissä hän on voittanut seitsemän ATP-turnausta ja ollut parhaimmillaan nelinpelirankingissa sijalla seitsemän.


title: Łukasz Kubot

text: Kubot aloitti vuoden karsinnoilla Qatar ExxonMobil Openiin ja Australian avoimiin, mutta hävisi viimeisellä karsintakierroksella molemmissa turnauksissa. Brasil Openin pääsarjassa hän voitti ensimmäisellä kierroksella Daniel Gimeno-Traverin 7–6(7), 1–6, 6–3, mutta hävisi toisella kierroksella Thomaz Belluccille 7–5, 4–6, 4–6. Serbia Openissa hän hävisi viimeisen karsintaottelunsa, mutta pääsi lucky loserina mukaan pääsarjaan, koska Steve Darcis loukkaantui. Turnauksessa hän voitti Arsenije Zlatanovicin 6–3, 7–5, Igor Andrejevin 3–2 luov., Kristof Vliegenin 7–6(6), 6–3 ja Ivo Karlovićin 7–6, 6–2. Finaalissa hän hävisi maailmanlistan kolmoselle Novak Đokovićille 6–3, 7–6(0) ensimmäisessä ATP-finaalissaan. Hänestä tuli ensimmäinen puolalainen 26 vuoteen, joka pääsi ATP-turnauksen finaaliin.


title: Łukasz Kubot

text: Ranskan avoimissa hän hävisi ensimmäisellä kierroksella Viktor Troickille 6–3, 3–6, 4–6, 7–6(4), 3–6. Pekingin olympialaisissa hän otti uransa suurimman voiton, kun hän voitti Andy Roddickin ensimmäisellä kierroksella. Toisella kierroksella hän kuitenkin hävisi Ivan Ljubičićille. Nelinpelissä hän voitti parinsa Oliver Marachin kanssa Grand Prix Hassan II -turnauksen Serbia Openin ja Bank Austria-TennisTrophyn. He pääsivät myös Australian avointen semifinaaliin, jonka he hävisivät Mahesh Bhupathile ja Mark Knowlesille 6–3, 6–1.


title: Łukasz Kubot

text: Kubot aloitti vuoden Dohassa, jossa hän pääsi puolivälieriin asti, mutta hävisi sen Viktor Troickille 6–4, 4–6, 6–7(1). Australian avoimissa hän pääsi neljännelle kierrokselle. Turnauksessa hän voitti Mischa Zverevin 6–3, 6–3, 6–3 ja Santiago Giraldon 6–4, 3–6, 6–3, 6–1 sekä 20:nneksi sijoitetun Mihail Južnyin. Neljännellä kierroksella hänet voitti Novak Đoković 1–6, 2–6, 5–7. Brasil Openissa hän pääsi finaaliin toisen kerran urallaan. Turnauksessa hän voitti Óscar Hernándezin, Albert Montañésin ja Fabio Fogninin. Semifinaalissa hän voitti Igor Andrejevin 2–6, 6–4, 6–2, mutta hävisi finaalissa ykköseksi sijoitetulle Juan Carlos Ferrerolle luvuin 6–1, 6-0. Ranskan avoimissa hän putosi jatkosta ensimmäisellä kierroksella.


title: Łukasz Kubot

text: Wimbledonin pääsarjassa ensimmäistä kertaa pelannut Kubot voitti avauskierroksella Blaž Kavčičin, mutta hävisi toisella kierroksella viisieräisen ottelun Philipp Petzschnerille.


title: 849 Naval Air Squadron

text: 849 Naval Air Squadron (849 NAS) oli Britannian Kuninkaallisen laivaston ilmavoimien lentolaivue, joka perustettiin tukialustorpedopommittajayksikkönä toisessa maailmansodassa. Se taisteli japanilaisia vastaan Kauko-Idässä. Sodan jälkeen siitä muodostettiin tukialukselle ilmavalvontalaivue, jonka kalustona olivat 1952-1978 Skyraiderit ja Fairey Gannetit. Laivueen kalustoksi vaihdettiin 1982 Sea King - ilmavalvontahelikopterit.


title: 849 Naval Air Squadron

text: Laivueen ensimmäiset osat koottiin Townhillin leirille 1. heinäkuuta 1943, mistä ne siirrettiin Yhdysvaltoihin. Laivue perustettiin virallisesti 1. elokuuta 1943 Quonset Pointissa Rhode Islandilla torpedopommittajatiedustelulaivueena kalustonaan kaksitoista Grumman Avengeria. Koulutuksen päätyttyä laivue siirrettiin marraskuussa "HMS Khedivelle", joka kuljettia laivueen Britteinsaarille. Se oli ensimmäiset viikot Grimsetterissä, jonka jälkeen laivue siirrettiin kahdeksi viikoksi sukellusveneidentorjuntakurssille Maydowniin ja edelleen koulutuksen täydentämiseksi viideksi viikoksi Eglingtoniin. Huhtikuussa 1944 laivue siirrettiin Perranporthiin, jossa se aloitti rannikkolennostoon () liitettynä sukellusveneentorjunta- ja pinta-alusten torjuntalennot Kanaalin alueella Normandian maihinnousun aikana.


title: 849 Naval Air Squadron

text: Syyskuussa laivue siirrettiin "HMS Rajahille", jonka kannella se siirtyi Ceylonille. Ceylonilla laivueen vahvuus nostettiin 21 koneeseen, joista pääosa oli Avenger Mk II:a. Se siirrettiin 10. joulukuuta Brittiläisen Tyynenmeren laivaston "HMS Victoriousille" yhdessä 820. laivueen kanssa muodostaen 2. lennoston (). Laivue otti lennoston mukana osaa operaatio Lentiliin 4. tammikuuta 1945 sekä operaatio Meridianiin 24. ja 29. tammikuuta iskettäessä Pangkalan Brandoniin ja Palembangin öljynjalostamoihin. Helmikuussa laivueen vahvuus laskettiin neljääntoista koneeseen ja se osallistui maaliskuussa iskuihin Shakishimaan sekä myöhemmin Formosalle tehtyihin iskuihin ennen siirtymistä Australiaan toukokuun lopulla. Japanin antautumista edeltäneen kuukauden aikaan laivue osallistui iskuihin Japaniin muun muassa Tokioon. Palattuaan sodan loputtua Australiaan laivueen koneet siirrettiin Mascotin lentotukikohtaan ja miehistö kuljetettiin lentotukialuksella Britteinsaarille, jossa laivue virallisesti lakkautettiin 31. lokakuuta.


title: 849 Naval Air Squadron

text: 778. laivue nimettiin uudelleen 849. laivueeksi 7. heinäkuuta 1952 Brawdyssä, jolloin se luokiteltiin ilmavalvontalaivueeksi. Sen kalustona olivat Skyraider AEW.1 -valvontakoneet, jotka oli varustettu tutkalla. Laivueen esikuntalentue koulutti uudet miehistöt tehtävään ennen niiden liittymistä lentueiden miehistöihin. Laivue palveli lentueittain lentotukialuksilla. A ja B lentue perustettiin marraskuussa, minkä suurimpana syynä oli koneiden saaminen.


title: 849 Naval Air Squadron

text: A lentue siirrettiin tammikuussa 1953 "HMS Eaglelle" ja B lentue siirrettiin saman aikaisesti Hal Fariin. Kesäkuussa vasta perustettu C lentue liittyi A lentueeseen "HMS Eaglellä", mistä se siirrettiin lolkakuussa "HMS Glorylle". C lentue matkasi lentotukialuksella Maltalle, jossa se korvasi B lentueen. D lentue perustettiin elokuussa 1953 ja se vietti marraskuussa kaksi viikkoa "HMS Eaglellä". Tammikuussa 1954 perustettiin E lentue ja B lentue siirrettiin "HMS Eaglelle". B lentue lakkautettiin heinäkuussa ja sen miehistö sekä kalusto siirrettiin täydennyksinä A ja C lentueisiin. Pian sen jälkeen C lentue nimettiin uudeksi B lentueeksi ja D C:ksi. C lentue siirrettiin elokuussa "HMS Ark Royalille". E lentue nimettiin D lentueeksi 15. lokakuuta 1954.


title: 849 Naval Air Squadron

text: Vuoden 1960 helmikuussa alkaen aina vuoden loppuun laivueen kalustoksi vaihdettiin Gannet AEW.3 -koneet, mutta kaluston vaihto ei vaikuttanut merkittävästi palvelukseen ja lentueittain tapahtuneeseen lentotukialuspalvelukseen. D lentue lakkautettiin 15. joulukuuta Culdrosessa sen poistuttua "HMS Albionilta" ja lentue muodostettiin uudelleen syyskuussa 1964. Vuoden lopulla laivueen esikunta siirtyi Brawdyyn. B lentue lakkautettiin syyskuussa 1965 sen palattua "HMS Centaurilta" ja uusi lentue muodostettiin "HMS Hermekselle" huhtikuussa 1966, kunnes se lakkautettiin helmikuussa 1968. C lentue lakkautettiin lokakuussa 1966 eikä sitä muodostettu uudelleen. B lentue muodostettiin "HMS Ark Royalille" tammikuussa 1970 ja A lentue lakkautettiin heinäkuussa.


title: 849 Naval Air Squadron

text: Laivueen esikunta siirtyi marraskuussa 1970 Lossiemouthiin ja sen valvonnassa oli ainoastaan kaksi lentuetta, joita ei kuitenkaan nimetty uudelleen. D lentue palveli "HMS Eaglellä", kunnes se lakkautettiin tammikuussa 1972. B lentue palasi "HMS Ark Royalilta" marraskuussa 1978, ja se sekä esikunta lakkautettiin 15. joulukuuta.


title: 849 Naval Air Squadron

text: Falklandin sota osoitti laivaston jatkuvan ilmatilanteen seurannan tarpeen. Tilapäisratkaisuna perustettiin 824. laivueeseen D lentue, joka varustettiin ilmavalvontaan varustetuilla Sea King -helikoptereilla. D lentueesta muodostettiin uusi 849. laivue (esikunta) 8. marraskuuta 1984 Culdrosessa. Kolmi helikopterinen A laivue perustettiin maaliskuussa 1985 ja B lentue maaliskuussa 1986. Laivueen kalustona oli lopulta kahdeksan AEW Sea King -helikopteria. Esikunta vastaa operatiivisesta koulutuksesta ja lentueet palvelevat lentotukialuksilla.


title: 849 Naval Air Squadron

text: Kaksi laivueen Sea King ASaC.7 -helikopteria tuhoutui 22. maaliskuuta 2003 operaatio Telicissä törmättyään toisiinsa, jolloin kaikki koneissa olleet seitsemän sotilasta saivat surmansa. Tuhoutuneiden helikoptereiden tilalle puolustusministeriö tilasi kaksi uutta HAS.6 -helikoptereista modifioitua ASaC.7 -helikopteria Thalesilta toukokuussa 2005.


title: 849 Naval Air Squadron

text: Laivueen kalusto:


title: 849 Naval Air Squadron

text: Laivueen komentajat:


title: Werbenin taistelu

text: Werbenin taistelu käytiin kolmikymmenvuotisen sodan aikana 22.–28. heinäkuuta 1631. Taistelussa kohtasivat kuningas Kustaa II Aadolfin johtamat ruotsalaiset ja kenraali Johann Tillyn johtamat katoliset. Tillyn hyökkäykset ruotsalaisia vastaan epäonnistuivat ja taistelu päättyi, kun Tilly vetäytyi alueelta etelään.


title: Werbenin taistelu

text: Tillyn komentamat katoliset joukot ryöstivät Magdeburgin 20. toukokuuta 1631. Tämän jälkeen Tillyn armeija siirtyi pohjoiseen etsiessään rehua ja ruokaa. Ruotsalaiset katkaisivat Tillyn tien ryhmittymällä puolustukseen Werbenissä, Elben ja Haveljoen yhtymäkohdassa. Ruotsin armeijaan kuului 16 000 sotilasta, jotka olivat valmistelluissa puolustusasemissa. Tillyn armeija teki rintamahyökkäyksen ruotsalaisten asemiin 22. heinäkuuta. Ruotsalaiset torjuivat hyökkäyksen ja katoliset kärsivät raskaat tappiot musketti- ja tykkitulessa. Tilly hyökkäsi uudelleen 28. heinäkuuta, mutta lopputulos oli sama. Katolisten joukoista kuoli Werbenin taistelussa yhteensä yli 6 000 sotilasta. Taistelun jälkeen Tilly vetäytyi alueelta etelään, syvälle Saksiin, hankkiakseen lisäjoukkoja.


title: Werbenin taistelu

text: Kustaa II Aadolf seurasi Tillyä Saksiin ja solmi liiton Saksin vaaliruhtinaan kanssa. Yhdistynyt Saksin ja Ruotsin armeija kohtasi Tillyn Breitenfeldin taistelussa 17. syyskuuta 1631.


title: Carl Wåhlström

text:
Carl Wåhlström oli ruotsalainen urkuri ja urkujenrakentaja. Hänen isänsä oli urkujenrakentajamestari Anders Wåhlström.
Carl Wåhlström aloitti 1752 kymmenen vuotta kestäneet urkurakennuksen opinnot Jonas Grenin ja Petter Stråhlen johdolla. Opettajiensa ja edeltäjiensä tavoin
Wåhlström oli tiiviisti yhteistyössä myös Ruotsin kuninkaallisen tiedeakatemian kanssa. Hän opiskeli urkujenrakennuksen teoriaa. Hän oli myös hyvin perehtynyt matematiikkaan, mekaniikkaan ja statiikkaan. Myöhemmin hän oli tunnettu urkurakentaja, joka Grenin ja Stråhlen kuoltua 1765 jatkoi Johan Niclas Cahmanin perustaman rakentamon toimintaa. Wåhlström rakensi urkuja myös Suomeen, muun muassa vuonna 1772 Ulrika Eleonoran kirkkoon Helsinkiin. Hän tarkasti Kristiinankaupunkiin Ulrika Eleonoran kirkkoon Nils Strömbäckin vuonna 1776 rakentamat urut


title: Grigori Baklanov

text: Grigori Jakovlevitš Baklanov (, oikealta sukunimeltään "Fridman", Фри́дман; 11. syyskuuta 1923 Voronež – 23. joulukuuta 2009 Moskova) oli venäläinen neuvostokirjailija.


title: Grigori Baklanov

text: Grigori Baklanov joutui vuonna 1941 rivimiehenä toiseen maailmansotaan, opiskeli tykistökoulussa ja osallistui taisteluihin Ukrainassa, Moldovassa, Romaniassa, Unkarissa ja Itävallassa. Vuonna 1942 hän liittyi NKP:n jäseneksi. Sodan jälkeen Baklanov opiskeli Gorkille nimetyssä kirjallisuusinstituutissa, josta hän valmistui vuonna 1951. Kirjailijan ensimmäiset kertomukset edustavat kriittistä maaseudun kuvausta.


title: Grigori Baklanov

text: Baklanov tuli tunnetuksi toista maailmansotaa totuudenmukaisesti tavallisen sotilaan näkökulmasta kuvaavilla proosateoksillaan "Devjat dnei" (”Yhdeksän päivää”, 1958), ”Ei tuumaakaan” ("Pjad zemli", 1959), "Mjortvyje sramu ne imejut" (”Kuolleet eivät tunne häpeää”, 1961), ”Mitä maksaa naula rohkeutta” ("Potšom funt liha", 1962) ja ”Heinäkuu -41” ("Ijul 41 goda", 1964). Jälkimmäisessä romaanissa Baklanov nimesi sodan alkuvaiheen tappioiden syyksi puna-armeijan johdon tuhoamisen Stalinin vainoissa. Erillisenä kirjana ilmestynyt ”Heinäkuu -41” joutui ensin kielletyksi, mutta myöhemmin se julistettiin yhdeksi merkittävimmistä toista maailmansotaa käsittelevistä teoksista.


title: Grigori Baklanov

text: Kirjailijan myöhemmät teokset käsittelevät sodan kokeneen sukupolven kohtaloita. Toisen maailmansodan kuvaukseen hän palasi vuonna 1979 pienoisromaanissa ”Synnyinmaan puolesta” ("Naveki – devjatnadtsatiletnije", oik. ”Ikuisesti yhdeksäntoistavuotiaat”), joka sai Neuvostoliiton valtionpalkinnon. Vuosina 1986–1993 Baklanov työskenteli "Znamja"-kirjallisuuslehden toimittajana.


title: The World Is Yours

text: The World Is Yours on rap-artisti Scarfacen toinen studioalbumi, joka ilmestyi 17. elokuuta 1993. Albumi saavutti Yhdysvalloissa 20. lokakuuta 1993 RIAAn hyväksymän kultalevyn rajan.


title: A. V. Perälä

text: Aate Vireini Perälä, kirjailijanimi A. V. Haarnoja (6. elokuuta 1912 Karijoki – 6. tammikuuta 1967 Helsinki) oli suomalainen kansakoulunopettaja ja kirjailija.


title: A. V. Perälä

text: A. V. Perälä oli naimisissa vuodesta 1937 opettaja ja runoilija Aune Perälän kanssa. He käyttivät taiteilijanimeä "Haarnoja" ja julkaisivat vuonna 1942 yhteisen runokokoelman "Sumukehrät".


title: A. V. Perälä

text:
Nimellä "A. V. Perälä":
Nimimerkillä "A. V. Haarnoja":


title: Toivo V. Lipponen

text: Toivo V. Lipponen oli suomalainen sotakirjailija.


title: Toivo V. Lipponen

text: Lipposen romaani "Kersanttina Kannaksen kamppailussa" perustui hänen omiin sotakokemuksiinsa talvisodan Summan rintamalla.


title: Andrei Bubnov

text: Andrei Sergejevitš Bubnov (, puoluenimiä "Himik", Химик ja "Jakov", Яков; kirjallisia salanimiä "A. Glotov", А. Глотов, "S. Jaglov", С. Яглов ym; 4. huhtikuuta 1883 Ivanovo-Voznesensk – 1. elokuuta 1938) oli venäläinen bolševikki ja neuvostoliittolainen poliitikko.


title: Andrei Bubnov

text: Andrei Bubnov syntyi tehtaan isännöitsijän perheeseen. Hän opiskeli Moskovan maatalousinstituutissa, josta hänet erotettiin vallankumouksellisen toiminnan takia. Vuonna 1903 hän liittyi Venäjän sosiaalidemokraattiseen työväenpuolueeseen. Vuosien 1905–1907 vallankumoustapahtumien aikana Bubnov toimi puolueen Ivanovo-Voznesenskin ja Moskovan komiteoissa, joutui pidätetyksi ja karkotetuksi. Vuonna 1912 hänet valittiin puolueen keskuskomitean ehdokasjäseneksi. Vuodesta 1913 lähtien hän työskenteli "Pravdan" toimituksessa.


title: Andrei Bubnov

text: Helmikuun vallankumouksen jälkeen Bubnov toimi bolševikkipuolueen Moskovan aluebyroon jäsenenä, tuli valituksi puolueen keskuskomiteaan ja politbyroohoon. Hän osallistui lokakuun vallankumoukseen Pietarissa ja työskenteli kansalaissodan aikana Ukrainan neuvostohallituksen ja kommunistipuolueen johdossa. Vuonna 1921 Bubnov oli tukahduttamassa Kronstadtin kapinaa. Vuosina 1921–1922 hän toimi Pohjois-Kaukasian sotilaspiirin vallankumousneuvoston jäsenenä ja vuosina 1922–1923 VKP(b):n keskuskomitean agitproposaston johtajana.


title: Andrei Bubnov

text: Vuoden 1918 alussa Bubnov kuului Brest-Litovskin rauhaa vastustaneisiin vasemmistokommunisteihin. Vuosina 1920–1921 hän oli mukana hallinnon hajauttamista vaatineessa ”demokraattisten sentralistien” ja vuonna 1923 trotskilaisten ryhmässä. Vuosina 1924–1929 Bubnov toimi puna-armeijan poliittisen hallinnon päällikkönä sekä Neuvostoliiton vallankumousneuvoston ja puolueen keskuskomitean organisaatiobyroon jäsenenä. Vuonna 1925 hän oli keskuskomitean sihteeri. Vuosina 1929–1937 hän työskenteli Venäjän SFNT:n valistusasiain kansankomissaarina. Vuodesta 1924 lähtien Bubnov kuului NKP(b):n keskuskomiteaan. Hän toimi myös Venäjän ja Neuvostoliiton toimeenpanevien keskuskomiteoiden jäsenenä. Hän on kirjoittanut joukon kommunistisen puolueen historiaa käsitteleviä teoksia.


title: Andrei Bubnov

text: Bubnov pidätettiin lokakuussa 1937 ja ammuttiin Moskovan lähellä Kommunarkan teloituspaikalla syytettynä neuvostovastaiseen terroristijärjestöön osallistumisesta. Hänen maineensa puhdistettiin vuonna 1956.


title: Allan Mäkelä

text: Allan Mäkelä (s. 27. huhtikuuta 1931) on suomalainen sotakirjailija. Mäkelä on ammatiltaana IBM systeemioperaattori ja kustannustarkkailija. Hän on opiskellut Helsingin ja Tampereen yliopistoissa kieliä ja kirjallisuutta ja lisäksi hän on suorittanut tietotekniikan opintoja. Hän on opiskellut Ruotsissa pakkausalaa ja kirjoittanut aiheesta ammattijulkaisuihin.


title: Allan Mäkelä

text: Mäkelän esikoisromaani "Lentue tulessa" ilmestyi 1991. Se kertoo hävittäjälentueen tulikasteesta Pohjois-Suomessa.


title: Allan Mäkelä

text: Mäkelä on Kymenlaakson kirjailijoiden jäsen.


title: Vapaavuori

text: Vapaavuori on seuraavien henkilöiden sukunimi:


title: Kirsi Heikkinen

text: Kirsi Heikkinen (o.s. Savolainen, s. 26. syyskuuta 1978 Espoo) on suomalainen kansainvälisen tason jalkapalloerotuomari. Siviiliammatiltaan hän on luokanopettaja.


title: Kirsi Heikkinen

text: Heikkinen ryhtyi erotuomariksi 1998 pelattuaan ensin jalkapalloa aktiivisesti 11 vuotta. Kansainväliseksi tuomariksi hän pääsi 2005. Heikkinen on tuominnut Suomessa Naisten Liigaa ja ensimmäisenä naisena miesten Ykköstä. Kansainvälisillä kentillä Heikkinen on toiminut erotuomarina muun muassa 2009 EM-kisoissa ja 2011 MM-kisoissa, joissa molemmissa hän tuomitsi välieräottelun. Lisäksi Heikkinen on tuominnut kauden 2009–2010 naisten mestarien liigan finaalin, Algarve Cupin finaalin 2009 ja alle 17-vuotiaiden MM-kisojen finaalin 2010. Hänet valittiin myös mukaan 2012 olympialaisten jalkapalloturnaukseen.


title: Kirsi Heikkinen

text: Heikkinen on valittu vuoden naiserotuomariksi seitsemän kertaa peräkkäin vuosina 2004–2010. Vuonna 2010 Palloliitto palkitsi hänet myös vuoden maineteosta yhdessä Anu Jokelan ja Tonja Paavolan kanssa, jotka toimivat hänen avustavina erotuomareina mestarien liigan ja alle 17-vuotiaiden MM-kisojen finaalissa.


title: Ship to Gaza

text: Ship to Gaza on ruotsalainen järjestö, joka on varustanut "MS Sofia" -nimisen laivan, hankkinut siihen miehistön ja pyrkinyt viemään meritse avustusta Skandinaviasta Gazaan yhtenä Freedom Flotilla -hankkeen järjestöistä.


title: Ship to Gaza

text: Ship to Gaza on poliittisesti ja uskonnollisesti riippumaton ja koostuu henkilöistä ja organisaatioista, jotka pyrkivät lisäämään kunnioitusta ihmisoikeuksia ja yleisiä kansalaisoikeuksia kohtaan. Järjestön johdossa on muun muassa taiteilija, muusikko Dror Feiler ja uskontohistorioitsija Mattias Gardell.. Kyproksella toukokuussa 2010 kokoontuneen ja sieltä matkaa jatkaneen Freedom Flotillan saattueen kuudessa aluksessa oli mukana noin 700 matkustajaa, muun muassa kirjailija Henning Mankell ja ruotsalainen kansanedustaja Mehmet Kaplan.


title: Ship to Gaza

text: Järjestön lähtökohta on näkemys, jonka mukaan Gazassa on poliittisesti synnytetty humanitaarinen hätätila, ja tilanteen auttamiseksi laivalla viedään tarvikkeita Skandinaviasta Gazaan. Alkuvuonna 2010 järjestettiin tapahtumia pysähdyssatamissa yhteistyössä paikallisten järjestöjen kanssa. Matkan varrella seitsemän muuta eurooppalaista järjestöä lähetti matkaan aluksia, jotka muodostivat saattueen. Yksi järjestäjistä on ollut turkkilainen avustusjärjestö IHH.


title: Ship to Gaza

text: Ship to Gaza ilmaisi edellyttävänsä, että valtiot kunnioittavat vapaan merenkulun kansalaisoikeuksien periaatteita kansainvälisillä vesillä, ja että kaikki valtiot takaavat vapaan kulun ja suojan niissä satamissa, joihin saattue pysähtyy matkalla. Gazassa lastin vastaanottajana olisivat riippumattoman järjestöt.


title: Ship to Gaza

text: Ship to Gaza on saanut viestimissä huomiota, ja se on kerännyt rahaa tukikonsertein ja muin tapahtumin.


title: Ship to Gaza

text: Israelin laivaston joukot nousivat saattueen aluksiin 30. toukokuuta 2010, ja valtauksessa kuoli 9 turkkilaista aktivistia ja haavoittui 48 aktivistia sekä kahdeksan israelilaista sotilasta, joista kaksi vakavasti. Israelin mukaan sotilaat avasivat tulen, kun heidän kimppuunsa oli käyty keppien, puukkojen ja kirveiden kanssa. Aktivistien mukaan sotilaat avasivat tulen noustessaan laivaan. YK, EU ja Kiina, Yhdysvallat sekä monet Euroopan ja Lähi-Idän valtiot ovat tuominneet välikohtauksen. Yhdeksän turkkilaisen kuoleman myötä turkin pääministeri kuvaili valtausta "valtionterrorismiksi."


title: Risto Pajari

text:
Risto Pajari (17. kesäkuuta 1909 Oulu  – 26. marraskuuta 1995 Helsinki) oli suomalainen eversti, virkamies, vakuutusalan toimihenkilö ja sotakirjailija.
Risto Pajarin vanhemmat olivat maanmittausinsinööri Olli Pajari ja Selma Elisabet Heikel ja puoliso vuodesta 1932 sairaanhoitaja Irja Elina Saukkonen. Suurlähettiläs Erkki Pajari (1933–1993) oli heidän poikansa.


title: Risto Pajari

text: Ylioppilaaksi Pajari tuli Oulun lyseosta. Hän suoritti Kadettikoulun 1930 ja Sotakorkeakoulun 1938. Pajari toimi Lentosotakoulun opetusupseerina ja adjutanttina, merilentolaivueen tähystäjänä, adjutanttina ja lentueen varapäällikkönä ja päällikkönä 1930-luvulla, 1940-luvulla taas Ilmavoimien esikunnassa toimistoupseerina, toimistopäällikkönä ja esikuntapäällikkönä. "Ilmasota"-lehden päätoimittaja hän oli 1941. Eduskunnan puolustusasiain valiokunnan sihteeri Pajarista tuli 1947. Hänet ylennettiin vänrikiksi 1930, luutnantiksi 1932, kapteeniksi 1936, majuriksi 1940, everstiluutnantiksi 1942 ja everstiksi 1944. Vuonna 1949 Pajari palasi Lentosotakouluun, toimien sen johtajana vuoteen 1954, jolloin hän erosi puolustusvoimien palveluksesta. Pajari työskenteli Henkivakuutusyhtiö Salaman prokuristina ja hankintapäällikkönä vuoteen 1970, jolloin hän jäi eläkkeelle. Kolmen teoksen lisäksi hän kirjoitti runsaasti artikkeleita sotilaallisiin aikakauslehtiin.


title: Risto Pajari

text: Pajarin teokset "Talvisota ilmassa" ja "Jatkosota ilmassa" kuvaavat laajaan lähdeaineistoon perustuen talvi- ja jatkosodan tapahtumia ilmarintamalla.


title: The Diary

text: The Diary on rap-artisti Scarfacen kolmas studioalbumi, joka ilmestyi 18. elokuuta 1994. The Soucre Magazine ja XXL antoivat täydet viisitähteä albumin arvostelussa. Albumi saavutti Yhdysvalloissa 5. joulukuuta 1994 RIAAn hyväksymän kultalevyn rajan. Screwed & Chopped versio ilmestyi 17. lokakuuta 2007.


title: Sarkomaa

text: Sarkomaa on muun muassa seuraavien suomalaisten sukunimi:


title: Vehviläinen

text: Vehviläinen on suomalainen sukunimi, joka on muun muassa seuraavilla henkilöillä:


title: Kosti Raitio

text: Konstantin (Kosti) Raitio (sukunimi aik. "Kåhlman"; 24. elokuuta 1855 Urjala – 12. helmikuuta 1924 Helsinki) oli suomalainen seminaarinjohtaja ja kansakoulun oppikirjojen tekijä.


title: Kosti Raitio

text: Raition vanhemmat olivat varanimismies, siltavouti Juho Kåhlman ja Maria Margareta Berggren. Hän pääsi ylioppilaaksi 1873 ja valmistui filosofian kandidaatiksi 1881. Raitio teki opintomatkat Saksaan 1886 sekä Tanskaan, Saksaan ja Sveitsiin 1904.


title: Kosti Raitio

text: Raitio oli Sortavalan seminaarin suomen ja ruotsin kielen lehtorina 1881–1889, "Laatokka"-lehden päätoimittajana 1885–1887, Viipurin läänin kansakouluntarkastajana 1889–1894 ja Jyväskylän seminaarin lehtorina 1895–1896. Hän toimi Raahen seminaarin johtajana 1896–1899 ja Jyväskylän seminaarin johtajana 1900–1912. Näistä tehtävistä täysin palvelleena erottuaan hän toimi myös jonkin aikaa K. J. Gummerus -yhtiön palveluksessa.


title: Kosti Raitio

text: Raitio oli jäsenenä Sortavalan, Raahen ja Jyväskylän kaupunginvaltuustoissa. Hän oli kirkolliskokouksen jäsen 1893 ja 1908 sekä kansakouluoppikirjakomitean jäsen ja sihteeri 1895–1896.


title: Kosti Raitio

text: Konstantin Raitio oli naimisissa vuodesta 1881 Elli Josefina Erikssonin (k. 1954) kanssa. Heidän poikiaan olivat kustannusjohtaja, suomentaja Martti Raitio ja säveltäjä Väinö Raitio.


Helsingin Käsityö- ja Teollisuusyhdistys (lyhyemmin HKTY) on pääkaupunkiseudulla toimiva käsityöyrittäjien yhdistys, joka on perustettu vuonna 1868. Yhdistyksen jäsenet ovat pääkaupunkiseudulla toimivia käsityö-, pienteollisuus- ja palveluyrityksiä.


title: Helsingin Käsityö- ja Teollisuusyhdistys

text: Yhdistys tunnetaan parhaiten Yksilöllisen käsityön päivät-messutapahtumastaan, joka järjestetään Kaapelitehtaalla parillisina vuosina. Parittomina vuosina yhdistys järjestää Käsityö on Designia! -tapahtumaa, joka avaa Helsingin keskustan pajoja ja verstaita yleisölle.


text: Helsingin Käsityö- ja Teollisuusyhdistys pyrkii tiedotuksen ja edunvalvonnan kautta parantamaan käsityöalojen yrittäjien asemaa pääkaupunkiseudulla. Lainaus yhdistyksen verkkosivuilta:


text: HKTY on saneerannut ja rakennuttanut eri puolille Helsinkiä seitsemän pienteollisuustaloa, joista noin 400 yritystä on saanut työtilat. Yhdistys on yksi Suomen Yrittäjien toimialajärjestöistä. Yhdistys julkaisee hkty.fi-nimistä jäsenlehteä neljä kertaa vuodessa.


text: 1800-luvun alussa Helsinki oli vielä vaatimaton asutuskeskus. Vasta pääkaupungiksi nimittäminen houkutteli taitavinta käsityöläisainesta kaupunkiin, minkä vuoksi käsityöammattilaisuus nousi vähitellen korkealle tasolle. Uusia mestareita hyväksyttiin joukoittain, mikä synnytti lukuisia jäsentensä etuja ja laatua valvovia ammattikuntia. Ammattikunta muodostui tietyn alan yrittäjistä, käsityöläismestareista ja heidän palveluksessaan olevista kisälleistä.


text: 1868 tuli voimaan keisarillinen asetus kaupasta ja elinkeinoista. Se sisälsi säädökset mm. ammattikuntalaitoksen lakkauttamisesta ja ”kauppiasten, vapriikinpitäjäin ja hantvärkkärien” yhdistysten perustamisesta. Tähän asetukseen nojaten päätettiin Helsingin maistraatissa perustaa kaksi yhdistystä, joista toiseen kuuluisivat kauppiaat ja toiseen käsityöläiset ja tehtailijat. Ammattikuntien lakkauttaminen oli ensimmäinen askel kohti elinkeinovapautta. Elinkeinoasetus siirsi mestarin- ja kisällinarvon myöntämisen ammattikunnilta käsityö- ja tehdasyhdistyksille, ja tästä tulikin alkuvaiheessa myös HKTY:n tärkeimpiä tehtäviä.


text: Konetyön yleistyessä 1800-luvun loppua kohti monet käsityöammatit katosivat ja niiden taitajat siirtyivät suurempien yritysten palvelukseen. Elinkeinolainsäädäntö suosi tehtailijoita käsityöläisten kustannuksella 1880-luvulta eteenpäin: Teollisuudenharjoittajat rikastuivat ja käsityöläiset köyhtyivät, mutta yhteinen yhdistys auttoi epäkohtien tasoittamisessa.


text: Helsingin Käsityö- ja Teollisuusyhdistys oli jo 1800-luvulla vaikuttamassa kaupungin yhteiskunnalliseen kehitykseen. Se oli aktiivisena aloitteentekijänä mm. elinkeinolain muutoksissa sekä ammattikoulujen perustamisessa Helsinkiin 1900-luvun taitteessa. Ammattitaidon kohottaminen ja ylläpitäminen on alusta asti ollut keskeinen teema yhdistyksen toiminnassa, ja perinteikkään mestarin arvon hankkimista pidetään edelleen suotavana. Käsityöläisten näkyvyyttä kaupungin elämässä on myös jo 1890-luvulta lähtien pyritty parantamaan näyttelytapahtumilla, joiden henkinen jälkeläinen myös Yksilöllisen käsityön päivät on.


text: Helsingin Käsityö- ja Teollisuusyhdistyksen valtuutetuista monet ovat olleet myös valtakunnallisia vaikuttajia. Yhdistyksen voimahahmo ja pitkäaikainen puheenjohtaja Viktor von Wright tunnetaan myös Helsingin työväenyhdistyksen perustajana ja lehtimiehenä. Suomen ensimmäinen presidentti K. J. Ståhlberg toimi pitkään yhdistyksen sihteerinä ennen ylempään virkaan astumistaan. Myös leipurimestari Ekbergin leipomo, vuorimestari Hartwallin kivennäisvesitehdas sekä Weilin & Göösin Tehdas- ja Kirjakustannusyhtiö lienevät tuttuja vielä tämänkin päivän helsinkiläiselle.


title: José Morais

text: José Manuel Ferreira de Morais (s. 27. heinäkuuta 1965) on portugalilainen jalkapallovalmentaja ja entinen pelaaja.


title: José Morais

text: Morais siirtyi valmentajaksi pelaajauransa jälkeen ja toimi aluksi muun muassa Benfican junioreiden valmentajana, josta hän siirtyi myöhemmin tammikuussa 2003 saksalaisen Dresdnerin päävalmentajaksi. Pesti jäi kuitenkin lyhyeksi ja Morais palasi takaisin kotimaahansa. Hän toimi kaudella 2003–2004 Porton apuvalmentajana ja oli voittamassa José Mourinhon kanssa Mestarien liigan lisäksi Portugalin mestaruutta. Samaan aikaan Morais toimi Académico Viseun ja Santa Claran alle 19-vuotiaiden päävalmentajana.


title: José Morais

text: Tammikuussa 2005 Morais sai päävalmennus pestin Ruotsista Assyriskasta. Hän kuitenkin jätti tehtävän kesäkuussa 2005 ja siirtyi kuukausi myöhemmin saudiarabialaiseen Al Hazmin valmentajaksi. Kauden jälkeen Morais palkattiin tunisialaisen Stade Tunisienin päävalmentajaksi kaudeksi 2008–2009. Hän kuitenkin sai potkut kesken kauden ja siirtyi syyskuussa 2008 Jemenin maajoukkueen valmentajaksi. Hän ehti kuitenkin valmentaa vain kaksi kuukautta, kunnes hän palasi takaisin Tunisiaan tällä kertaa Espérancen päävalmentajaksi. Morais kuitenkin erotettiin tehtävästään joukkueen huonojen esitysten vuoksi vaikka se oli sarjassa toisena. Lisäksi hän koki paineet liian suuriksi ja sopi erostaan joukkueen johdon kanssa.


title: José Morais

text: Lokakuussa 2009 Morais nimitettiin italialaisen Interin tekniseksi avustajaksi André Villas Boasin tilalle. Morais jätti tehtävänsä kauden 2009-2010 jälkeen samaan aikaan kun José Mourinhon sopimus päättyi Interin päävalmentajana.


title: Vladimir Antonov-Ovsejenko

text: Vladimir Aleksandrovitš Antonov-Ovsejenko (, oikea sukunimi "Ovsejenko", puoluenimi "Štyk", Штык, kirjallinen salanimi "A. Galski", А. Гальский; 21. maaliskuuta 1883 Tšernigov – 10. helmikuuta 1939) oli ukrainalaissyntyinen bolševikki, sotilas, neuvostoliittolainen poliitikko ja diplomaatti.


title: Vladimir Antonov-Ovsejenko

text: Vladimir Antonov-Ovsejenko syntyi upseerin perheeseen. Hän valmistui Voronežin kadettikoulusta vuonna 1901 ja Vladimirin jalkaväkikoulusta Pietarissa vuonna 1904. Hän osallistui vallankumousliikkeeseen vuodesta 1901 lähtien ja liittyi vuonna 1903 Venäjän sosiaalidemokraattiseen työväenpuolueeseen.


title: Vladimir Antonov-Ovsejenko

text: Vuosina 1905–1906 Antonov-Ovsejenko osallistui sotilaskapinoiden järjestämiseen Puolassa ja Sevastopolissa. Vuonna 1906 hän sai kuolemantuomion, joka muutettiin 20 vuoden vankeudeksi. Hän pakeni vankilasta ja asui vuodesta 1910 lähtien ulkomailla, missä hän aluksi liittyi menševikkeihin.


title: Vladimir Antonov-Ovsejenko

text: Toukokuussa 1917 Antonov-Ovsejenko palasi Venäjälle, liittyi bolševikkeihin ja työskenteli jonkin aikaa Helsingissä. Lokakuun vallankumouksen aikana hän johti Talvipalatsin valtausta ja väliaikaisen hallituksen pidätystä. Hän kuului kansankomissaarien neuvostoon ja johti Pietarin puolustusta. Venäjän kansalaissodan aikana Antonov-Ovsejenko komensi puna-armeijan joukkoja Etelä-Venäjällä ja Ukrainassa, toimi puolueen keskuskomitean valtuutettuna Vitebskin ja Tambovin lääneissä sekä työskenteli eri kansankomissariaateissa. Vuonna 1921 hän johti talonpoikaiskapinoiden tukahduttamista Tambovin läänissä ja oli puna-armeijan poliittisen hallinnon päällikkönä vuosina 1922–1924.


title: Vladimir Antonov-Ovsejenko

text: Vuonna 1924 Antonov-Ovsejenko erotettiin kaikista viroistaan trotskilaisena. Sen jälkeen hän työskenteli Neuvostoliiton lähettiläänä Kiinassa, Tšekkoslovakiassa, Liettuassa ja Puolassa. Vuosina 1934–1936 hän toimi Venäjän SFNT:n prokuraattorina, vuosina 1936–1937 Neuvostoliiton pääkonsulina Barcelonassa ja Venäjän SFNT:n oikeusasiain kansankomissaarina. Antonov-Ovsejenko pidätettiin lokakuussa 1937 ja ammuttiin Moskovan lähellä Kommunarkan teloituspaikalla syytettynä vastavallankumoukselliseen terroristijärjestöön kuulumisesta. Hänen maineensa puhdistettiin vuonna 1956.


title: Vladimir Antonov-Ovsejenko

text: Antonov-Ovsejenko on kirjoittanut joukon Venäjän vallankumousta ja kansalaissotaa käsitteleviä muistelmateoksia: "Pod vympelom Oktjabrja" (”Lokakuun viirin alla”, 1923), "Zapiski o graždanskoi voine" (”Muistiinpanoja kansalaissodasta”, 1924–1933, "V semnadtsatom godu" (”Vuonna 1917”, 1933), "V revoljutsii" (”Vallankumouksen aikana”, 1957).


title: Anki (ohjelma)

text: Anki on vapaa aikavälikertaukseen perustuva kääntökorttiohjelma. Se auttaa käyttäjiä oppimaan ja muistamaan flash-korttiin tallennettua tietoa. Ohjelman aikatauluttamisalgoritmi aikatauluttaa korttien kertausta siten, että sisältö muistettaisiin mahdollisimman vähällä kertaamisella. Anki on japanilainen sana, joka tarkoittaa 'ulkoa opetteleminen'.


title: Anki (ohjelma)

text: Samankaltaisia ohjelmia ovat kaupallinen SuperMemo ja ilmainen Mnemosyne.


title: Anki (ohjelma)

text: Ensin käyttäjä lisää flash-kortteja ohjelmaan. Käyttäjä voi lisätä esimerkiksi kortin, jossa toisella puolella lukee 'koira' ja toisella puolella englanninkielinen käännös 'dog'. Ensimmäisen korttien kertauksen aikana ohjelma näyttää käyttäjälle kortin suomenkielisen puolen. Käyttäjä yrittää muistaa, mikä englanninkielinen sana vastaa suomenkielistä sanaa. Kortin toinen puoli näytetään käyttäjälle ja käyttäjä arvioi, kuinka hyvin hän muisti vastauksen ja antaa itselleen arvosanan. Ohjelma päättää vastauksen ja aikatauluttamisalgoritmin perusteella, milloin kortti näytetään käyttäjälle seuraavan kerran.


title: Anki (ohjelma)

text: Algoritmin perusidea on, että paras aika kerrata opittua materiaalia on juuri ennen kuin se muuten unohdettaisiin. Kun kortit ovat vielä uusia, niiden kertaamisen jälkeen niitä näytetään käyttäjälle melko pian esimerkiksi parin päivän tai viikon kuluttua. Kun käyttäjä kertaa kortteja enemmän ja antaa omille vastauksilleen parempia arvosanoja, korttien kertausaikavälit kasvavat.


title: Obstetriikka

text: Obstetriikka eli synnytysoppi on lääketieteen osa-alue, joka käsittää raskauteen, synnytykseen ja lapsivuoteuteen kuuluvia lääketieteellisiä seikkoja.


title: Puhveliheinä

text: Puhveligammaheinä eli puhveliheinä ("Bouteloua dactyloides" syn. "Buchloe dactyloides") on matala röyhykukintoinen, heinäkasvien heimoon kuuluva laji. Se on varsin tavanomainen läntisillä preerioilla Yhdysvalloissa.


title: Lindén

text: Lindén tai Linden on muun muassa seuraavien henkilöiden sukunimi:


title: StreetDance 3D

text: StreetDance 3D on brittiläinen vuonna 2010 ensi-iltansa saanut tanssielokuva. Elokuva on lajityyppinsä ensimmäinen 3D-elokuva sekä ensimmäinen eurooppalainen 3D-tekniikalla kuvattu näytelmäelokuva.